Bukedde Online - Eyaziririra muggyawe abaana ng’amulumiriza okumubbako omusajja bimusobedde: Abakooye n'abasuula ku poliisi\nEyaziririra muggyawe abaana ng’amulumiriza okumubbako omusajja bimusobedde: Abakooye n'abasuula ku poliisi\nTeddy Bugingo yeeyongeddeyo mu Kkooti Enkulu...\nWAABADDEWO katemba ku Poliisi ya Paaka Enkadde mu Kampala omukazi Lamula Kisaakye omutuuze w'e Ndejje Kanaaba bwe yeesuddemu jjulume n'aziririra muggyawe Edith Nakalema abaana basatu be yeezaalira ng’amulumiriza okumubbako omusajja.\nPoliisi wano weekwatidde Kisaakye annyonnyole lwaki asuulira muggyawe abaana kyokka Kisaakye olwatuuse ku Poliisi n'alayira nga bw'atayinza kutwala baana be olw'ensonga nti Nakalema yagenda okumubbako omusajja ng’alaba ajja kumusobola n'abaaana be.\nNakalema bino alabye biri bityo n'awera nga naye bw'atayinza kwetikka mugugu gutali gugwe era wano w’asabidde poliisi okubataawulula. Abapoliisi balagidde abaana okubalaga nnyabwe omutuufu era ne basonga ku Kisaakye abadde abeegaana ekitabudde abantu ne bamuvuma.\nNakalema agamba nti amaze emyaka etaano ng’alabirira abaana ba Kisakye nga kwe kuli n'okubasomesa awatali amuyambako naye alemereddwa kwe kusalawo abaddize nnyaabwe era wano abaleesewo n'atambula n'agenda.\nPoliisi ya Ppaaka Enkadde,\nabaana ba muggyawe,


Mbereju eyali omukozi woku Lediyo kati muzimbi. - fremer media\nMbereju eyali omukozi woku Lediyo kati muzimbi.\nEyali omukozi woku radio Simba Kasozi Fred abasinga gwebaali bamanyi nga Mbereju Figa Yakibe embeera yamusajukako bwatyo nawalirizibwa okuva mukyokukola ku radio nadda mukukola ogwobuzimbi.\nMbereju ajukirwa nnyo mubiseera weyakolerako ku radio simba esangibwa e Bukoto nga yakolanga mu pulogulamu yokumacha eya Bisangaawano nga muno yakolanga n’Omulangira Ndawusi, Andrew Benon Kibuuka kwosa ne Charles James Senkubuge.\nOluvanyuma lwakabbanga nga akola mu pulogulamu eno, eyali akola kuntekateka za pulogulamu ku radio eyo amanyikibwa ennyo nga Lord Mandev yamujja mu pulogulamu bwatyo nadda yokumacha bbwatyo namusa mu pulogulamu yoku Sunday nga eno yali ya Kadongo Kamu.\nMberejju mweyo pulogulamu yajikoleramu akabanga akawera era oluvanyuma lwemyaaka 2 nga akola pulogulamu eno ne Salongo Sewakiryanga. Mu 2015 wajjawo ddiiru ya lediyo empya eyali eyatandika mu Kayunga emanyikibwa ennyo nga Sauti fm nga eno ekulirwa Kalangwa Kaliisa omugaga era bwatyo kigambibwa nti lediyo ya Kalangwa yamupasulayo ku Simba bwatyo natandika okukolera e Kayunga wabula neno teyamalayo kabanga kanene nga kigambibwa nti eyali manager wa lediyo eno yamugamba nti yali aweddemu nga byakoola tebikyanyuma.\nMu 2019, waliwo lediyo eyatandiika endala emanyikibwa nga Success fm nga eno yakolebwa kyanja yamuyita nemuwa omulimu era bwatyo yatandika okukola mu pulogulamu yokumacha wabula nayo teyamalayo kabanga kanene okukakana nga nayo avudeyo.\nKiteberezebwa okubanga omukulu ono ensi bweyamukwatako yasalawo kuyingira mulimu gwa buzimbi era nga kati gwakakalabya okusobola okufuna ekyokulya.\nMbereju ajukirwa ennyo mukuzanya emizanyo omwaali nga nemizanyo ejenjawulo jeyazanyanga nendiga.\nHushpuppi not released, Lawyer claims.\nIs Friedrich Naumann Foundation funding Bobi Wine?


Bukedde Online - SC Villa etunze Hassan Wasswa e Iraq\nSC Villa etunze Hassan Wasswa e Iraq\nAbazannyi ba KCCA tebakkaanyizza ku magoba...\nKallisizo FC eteebye ggoolo 8 n’ewangula...\nAdded 4th January 2016\nVilla etunze Hassan Waaswa obukadde 35 mu Iraq\nHassan Wasswa (ku kkono) ng’attunka ne Willy Kavuma eyali kapiteeni wa Express sizoni ewedde.\nSC VILLA etunze omuwuwuttanyi Hassan Wasswa mu ttiimu ya Iraq eya Al Sharto ku ndagaano ya myaka ebiri.\nAl Sharto, Wasswa gye yeegasseeko ezannyira mu kibinja kya babinywera kyokka okugyegattako waasoose kubaawo\nkusika muguwa wakati we ne bakama aba Villa abaabadde tebaagala kumuwa lukusa okugenda.\nPulezidenti wa Villa, Ying. Ben Misagga yategeezezza nti baali bagaanyi okuwa Wasswa ebbaluwa emukkiriza okuzannyira ttiimu endala kyokka\nolw’okuba yeetonda baalabye nga tekiba kya bwenkanya kumulemesa era ne bakkiriza doola 10,000/- (eza Uganda obukadde 35) ze baabawadde.\n“Ekikulu tetwayagadde ssente wabula Wasswa bwe yeetonze ate ne tukizuula nga bwe tumulemesa tujja kuba tumukotoggedde kuba eggwanga likyamwetaaga okulizannyira mu biseera ebijja nga naye yeetaaga okwongera ekitone\nkye mu maaso,” Misagga bwe yategeezezza.\nObugulumbo bwa Wasswa ne Villa bumulemesezza n’okuzannya okuva sizoni lwe yatandika. Gye buvuddeko, yeetonze Villa n’emusonyiwa.\nWasswa yategeeza nga bwe yali takyayagala Villa olw’okumenya endagaano ye ekyawaliriza akakiiko ka FUFA akakwasisa empisa okuyingira mu nsonga ze esalewo eggoye.\nWasswa, yayamba Villa okuwangula ekikopo kya Uganda Cup ssaako okumalira mu kyokubiri mu liigi.\nVILLA YAYANJUDDE SSERUMAGA:\nMu ngeri y’emu, mu kaweefube w’okwenyweza nga beetegekera okuzannya empaka za CAF Confederattion Cup, Villa yamulinnyisizza, ku Lwokuna bwe yayanjulidde abawagizi omuwuwuttanyi Mike Sserumaga gwe yaggye mu Lweza.\nEndagaano ya Sserumaga yabadde eweddeko mu Lweza era omutendesi wa Villa, Ibrahim Kirya yategeezezza nti ttiimu ye yeeyongedde okunywera naddala mu kitongole ekiwuwuttanyi era ttiimu za super zimwerinde nga liigi ezzeemu.\nmusambi, Hassan, Wasswa\nKCCA ekubye Maroons ne yeyongera okussa Vipers ku puleesa\nOkuzannyisa ekyejo kye kyatulemesezza okuwangula omupiira-Abdallah Mubiru\nFUFA yeefukuludde eza CECAFA n'ezizza e Kampala\nSC Villa bagitimpudde abatendesi ne bayomba\nVipers tetuwona - Villa Vipers Villa


Kyadaaki omusolo ku Mobile Money gukendezeddwako. - Watchdog Uganda\nKyadaaki omusolo ku Mobile Money gukendezeddwako.\nOMUSOLO ogwali gw’atekebwa ku nkola ey’okufuna n’okuwereza sente nga ziyita mu mayengo g’omubbanga kyadaaki gukendezeddwa.\nMu lutuula lwa Palimenti eggulo lya leero nga lubadde lukubirizibwa Amyuka omukubiriza Jacob Oulanya ababaka 136 bakkanyizza ne Pulezidenti omusolo guno gukendezebwe okudda ku butundu tundu 5 nga bwe yali asoose okubategeeza wabula ne basooka obutakkanya nakyo.\nWabula Ababaka baguddewo ekigwo ate banaabwe 101 bwe bategezezza nti babadde bagala ekitundu 1 nga bwe baali bakiyisizza omusolo guno gusigalewo.\nEra wano abamu ababadde bagala gukendezebwe bawulikise nga bagerera waggulu nga beewunya ekibadde kituuse ku banaabwe.\nOmubaka we Ssaza lye Manjiya John Baptist Nambeshe wamu n’oweNakaseke Luttamaguzi Ssemakula babadde basoose ne basaba Sipiika omusolo guno guggibwewo, wabula nabategeeza nti babadde bakutandikira we bakoma ku lw’okutaano lw’awiiki ewedde nga balonda okusalawo ku by’okugukendeeza okudda ku butundu tundu 5.\nOluvanyuma kitegerekese nti Ababaka 136 ku abo 237 ababaddewo leero basinzizza amaanyi era etteeka ne liyitamu nga kati ligenda kuddayo ew’omukulembeze we Ggwanga addemu atekeko omukono.\nKinajjukirwa nti olw’okutaano oluwedde Ababaka abekibiina ekiri mu buyinza bafuluma omu ku omu wakati mu kw’ebuzabuza nga kigambibwa nti baali tebagala musolo guno gukendezebwe, wabula ku mmande Pulezidenti Museveni yabayita mu maka g’obwaPulezidenti Entebbe n’abakkirizisa kye yali abagambye mu kusooka.\nKati kitegeeza nti amakampuni g’ebyempuliziganya galina okuddiza ensimbi abantu baabwe abaggibwako ensimbi ku kitundu ekimu,\nPreviousFistula Campaign: Norway beauty queens miss flight but ‘show must go on’\nNextMuseveni asks Parliament to increase salaries for Ugandan scientists


OMANYIIYO omuntu yenna omulwadde?— Oboolyawo naawe otera okulwala. Oyinza okulwala ssenyiga oba olubuto luyinza okukuluma. Abantu abamu balwadde nnyo. Tebasobola na kuyimirira nga tewali abayambye. Kino kibaawo ng’abantu bakaddiye nnyo.\nFfenna oluusi tulwala. Omanyi ensonga lwaki abantu balwala, bakaddiwa, era ne bafa?— Lumu, baaleeta eri Yesu omusajja eyali tasobola kutambula, era Yesu n’alaga ensonga lwaki abantu balwala era ne bafa. Ka nkubuulire ebyaliwo.\nYesu yali abeera mu nnyumba eyali mu kabuga akaali okumpi n’ennyanja y’e Ggaliraaya. Ekibiina ky’abantu kyajja okumulaba. Abantu baali bangi nnyo ne batasobola na kuggya mu nnyumba. Abamu abaali ebweru baali tebasobola na kutuuka ku mulyango. Naye era ng’abantu beeyongera kujja! Abamu ku abo abajja oluvannyuma baaleeta omusajja eyasannyalala nga tasobola na kutambula. Kyali kyetaagisa abasajja bana okumusitulira ku katanda.\nOmanyi ensonga lwaki omusajja oyo omulwadde baamuleeta eri Yesu?— Baali bakkiriza nti Yesu asobola okumuwonya. Omanyi engeri gye baatuusa omusajja oyo eyasannyalala awali Yesu wadde ng’ennyumba yali ejjudde abantu?—\nEkifaananyi ky’olaba wano kiraga engeri gye baakikolamu. Okusooka, baasitula omusajja oyo ne bamutuusa waggulu ku kasolya k’ennyumba. Akasolya kaali kaseeteevu nga tekeesulise. Baakola ekituli ekinene mu kasolya. Oluvannyuma baayisa omusajja omulwadde mu kituli ekyo, ng’agalamidde ku katanda ke, ne bamutuusa mu nnyumba awaali Yesu. Nga baalina okukkiriza kwa maanyi!\nAbantu bonna abaali mu nnyumba beewuunya nnyo bwe baalaba ekyo ekyali kigenda mu maaso. Omusajja eyasannyalala baamusiza ku katanda ke n’atuukira ddala wakati we baali. Olowooza Yesu yanyiiga?— Nedda! Yasanyuka nnyo bwe yalaba nga balina okukkiriza. Yagamba omusajja eyasannyalala nti: “Ebibi byo bikusonyiyiddwa.”\nOmusajja ono eyasannyalala Yesu yamugamba kukola ki?\nKyokka abantu abamu baalowooza nti si kituufu Yesu okwogera bw’atyo. Baali tebalowooza nti asobola okusonyiwa ebibi. N’olwekyo okubalaga nti ddala asobola okusonyiwa ebibi, Yesu yagamba omusajja nti: “Yimuka ositule akatanda ko ogende ewammwe.”\nYesu bwe yayogera ebigambo ebyo, omusajja oyo eyali asannyaladde yawona! Kati yali asobola okuyimuka yekka n’atambula. Abantu abaalaba ekyamagero kino beewuunya. Mu bulamu bwabwe bwonna baali tebalabanga ku kintu kyewuunyisa ng’ekyo! Baatendereza Yakuwa olw’okubawa Omuyigiriza Omukulu, eyali asobola n’okuwonya endwadde z’abantu.—Makko 2:1-12.\nKiki kye tuyigira ku kyamagero kino?\nKiki kye tuyigira ku kyamagero kino?— Tuyiga nti Yesu alina obuyinza okusonyiwa ebibi n’okuwonya abantu abalwadde. Naye era waliwo ekintu ekirala ekikulu ennyo kye tuyiga. Tuyiga nti ekibi kye kireetera abantu okulwala.\nOkuva bwe kiri nti oluusi ffenna tulwala, kino kiraga nti ffenna tuli boonoonyi?— Yee, Bayibuli egamba nti ffenna twazaalibwa n’ekibi. Omanyi kye kitegeeza okuzaalibwa n’ekibi?— Kitegeeza nti twazaalibwa tetutuukiridde. Oluusi tukola ebintu ebibi wadde nga tuba tetwagala kubikola. Omanyi engeri ffenna gye twafunamu ekibi?—\nTwafuna ekibi kubanga omusajja eyasooka, Adamu, yajeemera Katonda. Yayonoona bwe yamenya etteeka lya Katonda. Era ffenna twasikira ekibi okuva ku Adamu. Omanyi engeri gye twasikiramu ekibi ekyo? Ka ngezeeko okukinnyonnyola mu ngeri gy’osobola okutegeera.\nFfenna twafuna tutya ekibi?\nOboolyawo, wali olabye omuntu ng’afumbira emigaati mu mikebe. Kiki ekiyinza okubaawo singa omukebe gubaako akamogo? — Emigaati gyonna egifumbiddwa mu mukebe ogwo gibaako akamogo, si bwe kiri?—\nAdamu yali ng’omukebe ogwo, ate ffe tuli ng’emigaati. Yafuuka omuntu atatuukiridde bwe yamenya etteeka lya Katonda. Mu ngeri eyo, yali ng’afunye akamogo. Kati olwo, bwe yandizadde abaana, bandibadde batya?— Abaana be bonna bandibadde n’akamogo oba bandibadde tebatuukiridde.\nAbaana abasinga obungi bazaalibwa nga tebaliiko bulemu bw’amaanyi. Bazaalibwa n’emikono gyabwe gyombi n’amagulu. Naye olw’okuba tebatuukiridde, balwala era ekiseera kituuka ne bafa.\nKya lwatu, abantu abamu balwalalwala nnyo okusinga abalala. Lwaki kiri bwe kityo? Kyandiba nti bo baazaalibwa n’ekibi ekisinga eky’abalala?— Nedda, ffenna twasikira ekibi kye kimu. Ffenna twazaalibwa tetutuukiridde. N’olwekyo, ffenna ekiseera kituuka ne tulwala. N’abantu abafuba okugondera amateeka ga Katonda gonna era ne beewala okukola ebintu ebibi, balwala.\nBulamu bwa ngeri ki bwe tuliba nabwo ng’ekibi kivuddewo?\nKati olwo, lwaki abantu abamu balwalalwala nnyo okusinga abalala?— Waliwo ebintu bingi ebibaleetera okulwala. Kiyinzika okuba nti tebalya mmere emala. Oba bayinza okuba nga tebalya bulungi. Bayinza n’okuba nga balya nnyo ebintu ebiwoomerera nga keeki oba swiiti. Ekirala, bayinza okuba nga balwawo okwebaka. Oba bayinza okuba nga tebambala ngoye zibuguma mu budde obw’empewo. Ate abantu abamu, emibiri gyabwe minafu nnyo ne kiba nti tegisobola na kulwanyisa ndwadde wadde nga bagezaako okwerabirira.\nEkiseera kirituuka ne tuba nga tetukyalwala? Ekiseera kirituuka ne tuggibwako ekibi?— Kiki Yesu kye yakolera omusajja eyasannyalala?— Yesu yasonyiwa ebibi bye era n’amuwonya. Mu ngeri eyo, Yesu yalaga ekyo ky’ajja okukolera abantu bonna abafuba okukola ebyo ebisanyusa Katonda.\nSinga tulaga nti tetwagala kwonoona era ne tulaga nti tukyawa ekikyamu, Yesu ajja kutuwonya. Mu kiseera eky’omu maaso, ajja kuggyawo obutali butuukirivu bwaffe. Kino ajja kukikola bw’anaaba afuga nga Kabaka mu Bwakabaka bwa Katonda. Ekibi tekijja kutuggibwako omulundi gumu. Kijja kuggibwawo mpolampola. Era ekibi bwe kinaaba kiggiddwawo, tetuliddamu kulwala. Tujja kuba n’obulamu obutuukiridde. Ng’ekyo kiriba kya ssanyu nnyo!\nOkusobola okumanya ebisingawo ku ngeri ekibi gye kikosaamu buli omu, soma Yobu 14:4; Zabbuli 51:5; Abaruumi 3:23; 5:12; ne 6:23.


Bukedde Online - Mmotoka eremeredde omukazi n'egwa mu luwonko\nMmotoka eremeredde omukazi n'egwa mu luwonko\nZaake alumirizza abaserikale abaamutulugunyiza mu kaduukulu e LKireka okumuddamu ng'atwaliddwa e Kasangati\nBatenderezza Bp. Kaggwa\nBy Mukasa Kivumbi\nAdded 24th January 2021\nMmotoka ya buyonjo ewabye ku mugoba waayo n’egwa ne yeefuula okukkakkana ng’egudde mu kiwonko. Eno gyesanze omuti gwetomedde n’esibira awo abadduukirize we bamusanze ne bamutaasa. (Ebif. Bya Mukasa Kivumbi).\nOmuserikale n'omusajja omulala nga bayamba omukazi.\nBya Mukasa Kivumbi\nMmotoka ya buyonjo ewabye ku mugoba waayo n'egwa ne yeefuula okukkakkana ng'egudde mu kiwonko. Eno gyesanze omuti gwetomedde n'esibira awo abadduukirize we bamusanze ne bamutaasa. (Ebif. Bya Mukasa Kivumbi).\nAbadduukirize nga beetoolodde mmotoka eyagudde.\nMmotoka eno ey'ekika kya Rav 4 ebaddemu omukyala kyokka abadduukirize bwe babadde bamuyamba okumuggyamu asoose kugaaniramu ng'atya okumubbako ensawo ye erabika ng'ebaddemu ssente era obwedda aginywezezza mu bulumi.\nOmukazi ng'ayambadde ensawo gye yabadde atya abantu okumubbako.\nWabula poliisi olutuuse n'akkiriza okuvaayo ne bamutwala mu ddwaaliro ly'e Kawolo okufuna obujjanjabi. Akabenje kano kagudde ku Kabuga k'e Kitege mu kikko okuliraana kasasiro ku luguudo oluva e Kampala okudda e Jinja.\nAbantu abaasoose okutuukawo okumuyamba n'agaanira mu mmotoka bagambye nti kirabika omukyala ono abadde ne ssente nnyingi mu nsawo ye ekyamutiisizza nti abantu bayinza okuzimubbako.\nOmubbi w'amasimu mu ppaaka enkadde bamukutte\nEyawanguddwa ku ky'omubaka agabye ambyulensi\n'Temumala gatuuma baana mannya'\nAbamu ku booluganda lwa Kasiwukira bawakanyizza ekiraamo kye\nPoliisi ekunyizza abaakwatiddwa ku by'okutta Kasiwukira\nOmujulizi alaze omulamuzi mmotoka eyakozesebwa okutta Kasiwukira


Bukedde Online - Cranes erinze ssaawa: #MujjeTulumbe\nCranes erinze ssaawa: #MujjeTulumbe\nKirunda alabudde Cranes mu gwa Comoros\nBayibuli ewadde Cranes obuwanguzi\n“BANNAYUGANDA basusse okukaaba amaziga, kumpi buli kampeyini omupiira ogusembayo baguwanda lulusu.\n(Ssande) mu z’Afrika: Cranes - Comoros, 11:00 SS9 Ebisale: 25,000/-, 50,000/- ne 150,000/-\nLeero ku (Ssande) mbasuubiza nti tekigenda kubaawo, bajje mu bungi e Namboole babeerewo ng’abajulizi nga tuwangula Comoros tubasasule ebyatusobako emyaka egiyise.\nBino bye bigambo bya kapiteeni wa Cranes,” Geoffrey Massa bye yayogedde ng’agumya abawagizi nti bagenda kuwangula Comoros bagende mu mpaka z’Afrika.\nCranes omupiira gwayo ne Comoros egwetaagamu buwanguzi bwokka eyitawo okuzannya ez’Afrika ez’akamalirizo omwaka ogujja e Gabon.\nCranes ne Burkina Faso balina obubonero 10 buli omu mu kibinja D, nga kye yeetaaga kwe kuwangula eyitewo ng’emu ku ttiimu ezikutte ekyokubiri ezisinze okukola obulungi sso ng’erina n’omukisa okukulembera ekibinja ssinga Burkina Faso eremwa okuwangula Botswana gy’ekyaza.\n“Sisitiimu gye tugenda okuzannya ya kuwangula Comoros, tewali kye tugenda kunnyonnyola bawagizi nga tulemeddwa omulundi omulala. Tukoze buli ekyetaagisa okuwangula Comoros era nsuubira abawagizi baakufa esannyu kuba ekiri ku mitwe gyaffe kya kuyitawo,” Massa bwe yayongedde okuwera.\nOmutendesi Micho Sredojevic yagambye nti, akoze buli kimu okulaba nga ttiimu ewangula era alinze ssaawa ayungule amagye gafufuggaze Comoros nti kuba tewakyali ky’ayongerako.\n“Tewali atayagala kuyingira mu byafaayo, okutwala ttiimu mu z’Afrika buli muntu ky’akolerera, tetuyinza kusaagira mu mukisa guno era nsaba abazannyi bazannyira ku mutindo gwe babaddeko bukya kampeyini eno etandika,” Micho bwe yategeezezza.\nFarouk Miya awonye akatebe\nKayihura aweze okulwanyisa obumenyi bw'amateeka


Bukedde Online - Felix Kaweesi akomezeddwaawo mu Kampala akulire eby'okulonda n'aweeebwa ebiragiro ebikakali\nFelix Kaweesi akomezeddwaawo mu Kampala akulire eby'okulonda n'aweeebwa ebiragiro ebikakali\nOwoolubuto asimattuse okufiira mu kabenje...\nUCC eggadde Whats App, Facebook ne Mobile...\nMu kulaba ng’abaserikale be tebakola nsobi, Kayihura eggwanga alyawuddemu ebitundu 10 mu buli kimu n’asindikayo musajja we enkwatangabo ku biragiro bye bimu bye yawadde Kaweesi eby’okulaba nga Bannayuganda bayita mu kulonda nga tewali buzibu bwonna.\nFelix Kaweesi ng’annyonnyola bannamuwulire. EKIF: JOSEPH MUTEBI\nMU kaweefube w’okulaba ng’ekibuga Kampala kitebenkera mu biseera by’okulonda, omuduumizi wa poliisi mu ggwanga, Gen. Kale Kayihura akomezzaawo Andrew Felix Kaweesi ku buduumizi bwa Kampala n’emiriraano.\nKaweesi aweereddwa ebiragiro ebikakali bisatu okuli;\n1 Buli muserikale mu Kampala n’emiriraano talina kukola kintu kyonna nga tamwebuuzizzaako. Boofiisa bonna mu Kampala buli alina ky’ayagala okukola alina kumala kumwebuuzaako.\n2 Okuwa boofiisa abali mu kitundu kye ebiragiro ebinaayamba poliisi okuyita mu mbeera etaaleke nga waliwo omuntu anyigiriziddwa.\n3 Alina okulaba nga buli kigenda mu maaso akimutegeeza (Kayihura) mu bwangu ne basalawo eky’okukola.\nAbalala be bawadde obuvunaanyizibwa bwe bumu kuliko; Grace Turyagumanawe (Mbale), Asuman Mugenyi (masekkati ga Buganda omuli Luweero Masaka ne Mityana), Benson Oyo Nyeko (Arua ne Moyo), Edward Ochom (Gulu ne Kitgum), Andrew Sorowen (Karamoja), Ahammed Wafuba (Teso ne Soroti), Lemi Tunomugisha (Busoga omuli Jinja , Kamuli Iganga n’ebirala), Haji Moses Balimwoyo (Fort Portal, Mubende ne Kasese), ne Henry Tuhakirwa (Ankole omuli Mbarara).\nMu kiseera kye kimu poliisi efulumizza amateeka agagenda okugobererwa abapoliisi mu bifo by’okulonda.\nOkulaba nga beeyisa bulungi mu bifo mwe basindikiddwa okukuuma, okubeera n’obutabo ne kamera okuwandiika ebigenda mu maaso mu bifo bino kubanga bigenda ng’obujulizi mu kkooti singa wabaawo agenda mu kkooti.\nOkuwa bakama baabwe amawulire mu bitundu bye balimu mu budde okusinziira ku kiba kigenda mu maaso.


OMUSAMBI WOMUPIIRA AMAZE EMYAKA 39 MU COMMA AFUDDE – Radio Simba – Ennene\nEyaliko omusambi wa Bufalansa Jean-Pierre Adams 73, afudde olvannyuma lw’emyaka 39 mu comma. Adams yatwalibwa mu ddwaliro okulongosebwa evviivi mu March 1982 wabula teyadda ngulu oluvannyuma lwokukola ensombi mu ddagala eryamukubwa okumusirisa. Adams nga nzaalwa y’e Senegal, yali muzibizi nga yasamba emipiira 140 nga asambira Nice era yasambirako ne Paris St-Germain.\nOlunaku Adams lweyagenda okulongoosebwa abasawo abasinga mu Lyon baali bekalakaasizza wabula okulongoosebwa kwe kwagenda mu maaso ng’omusawo omu asirisa eyaliwo yali akola ku balwadde 8. Adams yasigala alondoolwa omusawo eyali akyasoma eyavaayo nategeeza nti yakwasibwa omulimu ogwali omunene gyali.\nWano nno wewava ensobi eziwerako ezakolebwa ekyaviirako omutima gwa Adams okwesiba wamu n’okufuna obuvune ku bwongo.\nOmusawo n’omuyizi eyali atendekebwa mu gye kyenda webavunanibwa nebaweebwa ekibonerezo kyakuyimirizibwa ku mulimu okumala omwezi gumu wamu n’engasi ya Euro 750.\nAdams yaggibwa mu ddwaliro oluvannyuma lw’emyaka 15 nga abadde alabirirwa Mukyala we Bernadette Adams mu maka gaabwe e Nimes.\nGen. Kayihura adduse kiromita 16 okusiima abawangudde emiddaali


Bukedde Online - Omugagga Kirumira afunye ku buwerero! Asekera mu kikonde\nOmugagga Kirumira asekera!!\nKino kiddiridde Minisita w'obutebenkevu Gen. Elly Tumwine okukunya Lt Gen Charles Angina n'abapoliisi ababadde bawadde abazimbi obukuumi nga tulakita egaziya ekkubo erigenda ewa Dr. Khingi agugulana ne Kirumira ku ttaka n'abalagira okukomya okusenda ettaka mbagirawo!\nTumwine abadde omukambwe ayombesezza Angina n'abapoliisi ababaddewo na'abalagira okukomya mbagirawo okusenda ettaka n'okweyambisa amagye ne beeyingiza mu busongasonga obutono obwandigonjoddwa mu mirembe awatali kusika muguwa!\nBino abyogedde bw'abuuza Gen. Angina akana n'akataano lwaki baaleese tulakita mu matumbi budde okusenda bwe kiba nga kye baabadde bakola kiri mu mateeka!\nAyongedde okumukunya n'amubuuza ebbaluwa za KCCA ezibalagira okusenda n'agamba nti zino ensonga tezisaana kuleetamu ba magye, KCCA ye yandibadde eteera abaserikale baayo ne bakola ogwabwe so ssi magye!\nKinajjukirwa nti gye buvuddeko abajaasi ba miritale baakuba Kirumira mu lutalo lw'ettaka okuliraana woteeri ya Kirumira eya Hotel International e Muyenga. Kyokka ne Kirumira n'abalwanyisa ng'ali ne mukyala we, Susan Kirumira.\nEbizuuse ku ba poliisi abakwatiddwa amagye: Agasirwe yali mutembeeyi


Mikwano gy’omwami wange sigyagala\nEngeri gye nnali mupakasi ku kyalo, n’ewaabwe nabalimiranga ne bampa ssente okumala akaseera awo we yatandikira okunkwana n’antegeeza nga bwe yanjagalirawo nga yaakandaba Twatwala akabanga naye oluvannyuma nnamala ne nzikiriza ne tutandika okwagalana.\nOmukwano gwaffe gwatandikira mu ggiya era we twava baze n’ansaba tutandike okubeera fenna.\nOlw’okuba nti ye yalina ku ssente okunsinga, nnakkiriza tubeere ffembi nga nnina essuubi nti osanga embeera yange eneekyukamu engeri gye nnali nfunye omusajja alina ku ssente ate ng’anjagala.\nEmyaka ena gye nnamala naye, omukwano gwaffe gwali gutambula bulungi ne tuzaala n’omwana omuwala.\nWabula nga wayise ekiseera, baze yatandika okukyuka n’atandika okuboggoka n’okunkuba olutatadde wabula ne hhumiiikiriza wadde ng’embeera yatuuka ekiseera n’entabukako.\nBaze yatuuka ekiseera n’atandika okugenda ku basawo b’ekinnansi okweraguza. Ebyavaamu byali bya kweyita musawo Muganda era ng’abantu bajja awaka nti bazze kubajjanjaba ekintu kye nnali sikkiriziganya nakyo.\nNze ndi mukyala akkiririza mu Katonda era seeraguzangako ate ng’alinga ankaka nange mwegatteko. Olw’embeera eyo nasalawo okumuviira era bwetutyo ne twawukana.\nWabula obuzibu bwe nsanze nti bwe nayawukana naye, n’agaana okuddamu okutuwa obuyambi n’omwana wange era ndi mu mbeera mbi kuba sirina mulimu ate ng’omwana atuuse okusoma.


Bukedde Online - Abengabi beeyawuddemu ku by'okuziika Yiga ku kkanisa e Kawaala\nEbiri mu katambi ka Paasita Ssennyonga ebi...\nABAKADDE b’ekkanisa ya Pasita Abizzaayo Yiga eggulo baatudde mu lukiiko olw’amangu olw’enkaayana ezaabaluseewo ng’ab’ekika (Ekyengabi) bawakanya okumuziika ku kkanisa ye.\nEnnyumba y'oku kiggya abamu ku b'Engabi gye baagala Yiga aziikibwe. Ebifaananyi bya JOHN BOSCO MULYOWA\nObutakkaanya wakati w'ab'ekika kya Pasita Augustine Yiga Abizzaayo, 43 n'abakulembeze b'ekkanisa ye e Kawaala bwatandise ng'ab'ekika bawakanya okumuziika ku kkanisa ye nga bwe yalaama.\nAbeekika baabadde bawakanya okuziika Yiga e Kawaala nga bagamba nti, baludde nga bamusaba alekere awo okubeekutulako nga bwe yakola ng'alokoka n'okukola ekiggya ekikye ku kkanisa n'aziikawo maama we, Elizabeth Kwagala kyokka nga si ye yekka gw'azaala waliwo n'abalala abaasigala mu Bukatoliki.\nEkiggya abamu ku b'engabi we baagala Yiga aziikibwe\nYiga yalaama kumuziika ku kkanisa ye eya Christian Revival Church e Kawaala nga kye kyavuddeko olutalo olw'amaanyi n'okusiba ezimu ku nteekateeka z'okumuziika ng'abakulu mu kika kye baagala azzibwe ku butaka.\nYiga yakulira Bukomansimbi mu Buddu awaaziikibwa kitaawe, Yozefu Matovu era baganda be bagamba nti okumuziika e Kawaala abeera abeeyawuliddeko ddala.\nKu ssaawa 5:00 eggulo, olukiiko olw'amangu lwatuuziddwa ku kkanisa ye okugonjoola ekizibu ekyabadde kiyinza okulemesa ekiraamo kya Yiga omuli n'omulambo gwe okugutwala ku kkanisa ye gumalewo ennaku ttaano nga tannaziikibwa.\nJjajja w'omugenzi Yiga\nOkulaama amale ennaku ttaano, yali ayagala kisobozese abagoberezi be abangi mu ggwanga okuva gye bali yonna bamukubeko eriiso evvannyuma wabula omulambo gukyaterekeddwa kkampuni eyakoze ku by'okuziika olw'enkaayana z'okumuziika.\n"Omulambo tusuubira okuguggyayo enkya (leero ku Lwokutaano) oba ku Lwomukaaga kubanga olukiiko luwedde tukkaanyizza aziikibwe nga bwe yalaama wadde nga lubaddemu okusika omuguwa okw'amaanyi." Omu ku baabadde mu lukiiko bwe yategeezezza Bukedde.\nMuganda wa Yiga ayitibwa Charles Kayenga Kiribakka eyavudde e Mawogola okujja e Kampala alabe eby'okuziika muto we yategeezezza nti, ‘Yiga yalaama kumuziika ku kkanisa n'atugamba nti yenna alyetantala okumuzza e Buddu talisomoka Lwera.\nEkyalo Mpaama ab'engabi gye baagala Yiga aziikibwe\nYagaana okuzimba ennyumba eyiye ku bubwe ng'agamba nti ekkanisa nnyumba ya Mukama era ye ayagala asulenga mu nnyumba ya Mukama." Ono eyabadde ayambadde ssappule olw'okuba nga Yiga ne baganda be baazaalibwa Bakatoliki.\nKitaabwe Yozefu Matovu yafa mu 1995 ate maama waabwe Elizabeth Kwagala n'afa mu 2018. Ensonda ku baabadde mu lukiiko zigamba nti, ab'ekika abaabadde bawakanya okumuziika ku kkanisa baludde nga balina obutakkaanya ne Yiga eyalokoka ate nga bo Bakatoliki ekibadde kibaleetera obutakwatagana mu bintu bingi olw'endowooza z'eddiini nga ne mu nkiiko z'ekika ezimu Yiga abadde tabeerayo ng'agamba nti mulokole.\nOmugenzi Paasita Yiga\nMu lukiiko, mwabaddemu abaana ba Yiga abakulu abaakulembeddwa Andrew Jengo, mikwano gye, abakadde b'ekkanisa n'abeekika babiri okuli eyabadde awakanya eky'okumuziika ku kkanisa eyakiikiridde banne ne Kayenga eyabadde awagira ebiri mu kiraamo.\nYiga yafa puleesa, ekibumba, sukaali n'endwadde endala mu ddwaaliro e Nsambya.\nAziikibwa ku Ssande e Kawaala.\nABAKADDE b'ekkanisa ya\nPasita Abizzaayo Yiga eggulo\nbaatudde mu lukiiko olw'amangu\nng'ab'ekika (Ekyengabi) bawakanya\nokumuziika ku kkanisa ye.\nObutakkaanya wakati w'ab'ekika\nkya Pasita Augustine Yiga\nAbizzaayo, 43 n'abakulembeze\nb'ekkanisa ye e Kawaala bwatandise\nokumuziika ku kkanisa ye nga bwe\nAbeekika baabadde bawakanya\nokuziika Yiga e Kawaala\nnga bagamba nti, baludde nga\nbamusaba alekere awo okubeekutulako\nnga bwe yakola ng'alokoka\nn'okukola ekiggya ekikye ku\nkkanisa n'aziikawo maama we,\nElizabeth Kwagala kyokka nga si ye\nyekka gw'azaala waliwo n'abalala\nabaasigala mu Bukatoliki.\nYiga yalaama kumuziika ku\nkkanisa ye eya Christian Revival\nChurch e Kawaala nga kye kyavuddeko\nn'okusiba ezimu ku nteekateeka\nz'okumuziika ng'abakulu mu kika\nkye baagala azzibwe ku butaka.\nYiga yakulira Bukomansimbi\nmu Buddu awaaziikibwa kitaawe,\nYozefu Matovu era baganda\nbe bagamba nti okumuziika e\nKawaala abeera abeeyawuliddeko\nKu ssaawa 5:00 eggulo, olukiiko\nolw'amangu lwatuuziddwa ku\nkkanisa ye okugonjoola ekizibu\nekyabadde kiyinza okulemesa\nekiraamo kya Yiga omuli\nn'omulambo gwe okugutwala ku\nkkanisa ye gumalewo ennaku\nttaano nga tannaziikibwa.\nOkulaama amale ennaku ttaano,\nyali ayagala kisobozese abagoberezi\nbe abangi mu ggwanga okuva\ngye bali yonna bamukubeko eriiso\nevvannyuma wabula omulambo\ngukyaterekeddwa kkampuni eyakoze\nku by'okuziika olw'enkaayana\n"Omulambo tusuubira okuguggyayo\nenkya (leero ku Lwokutaano)\noba ku Lwomukaaga kubanga\nolukiiko luwedde tukkaanyizza\naziikibwe nga bwe yalaama wadde\nnga lubaddemu okusika omuguwa\nokw'amaanyi." Omu ku baabadde\nmu lukiiko bwe yategeezezza\nMuganda wa Yiga ayitibwa\nCharles Kayenga Kiribakka eyavudde\ne Mawogola okujja e\nKampala alabe eby'okuziika muto\nwe yategeezezza nti, ‘Yiga yalaama\nkumuziika ku kkanisa n'atugamba\nnti yenna alyetantala okumuzza e\nBuddu talisomoka Lwera. Yagaana\nokuzimba ennyumba eyiye ku\nbubwe ng'agamba nti ekkanisa\nnnyumba ya Mukama era ye\nayagala asulenga mu nnyumba ya\nOno eyabadde ayambadde\nssappule olw'okuba nga Yiga ne\nbaganda be baazaalibwa Bakatoliki.\nKitaabwe Yozefu Matovu\nyafa mu 1995 ate maama waabwe\nElizabeth Kwagala n'afa mu 2018.\nEnsonda ku baabadde mu\nlukiiko zigamba nti, ab'ekika\nabaabadde bawakanya okumuziika\nku kkanisa baludde nga balina obutakkaanya\nne Yiga eyalokoka ate\nnga bo Bakatoliki ekibadde kibaleetera\nobutakwatagana mu bintu\nbingi olw'endowooza z'eddiini nga\nne mu nkiiko z'ekika ezimu Yiga\nabadde tabeerayo ng'agamba nti\nMu lukiiko, mwabaddemu\nabaana ba Yiga abakulu\nabaakulembeddwa Andrew Jengo,\nmikwano gye, abakadde b'ekkanisa\nn'abeekika babiri okuli eyabadde\nawakanya eky'okumuziika ku\nkkanisa eyeyakiikiridde banne ne\nKayenga eyabadde awagira ebiri\nmu kiraamo. Yiga yafa puleesa,\nekibumba, sukaali n'endwadde\nendala mu ddwaaliro e Nsambya.\nEngeri 4 zâ€™oba okozesa okutangira ensigo okulwala\nOkukoowakoowa kulanga ekibumba ekirwadde


Bukedde Online - Ekisiibo ekitandise kitegeeza ki gy’oli?\nEngeri bankubakyeyo 1,200,000 gye bagenda...\nNaye Omukristo eyeetegese okusiiba omanyi ekisiibo kye kitegeeza, by'olina okukola n'ebyo ebiyinza okutta ekisiibo kyo?\nLeero lwa kusiiga vvu, akabonero akalaga okwebonereza.\nLEERO abagoberezi ba Kristo lwe batandika ekisiibo ekitukuvu ekigenda okumala ennaku 40 mwe bayita okudda eri Omukama n'okweteekerateekera okuzuukira kwa Yesu Kristu.\nRev. Abel Mereewoma, ow'obusumba bw’e Kireka (Anglican):\nEkisiibo kitegeeza okwenenya ebibi n'okubireka oba kye tuyita okunakuwalira ekibi n'okukireka. Era mu ngeri y'emu ekisiibo kibeera kiseera kya kuwaguza, ssinga wabeerawo embeera efuuse olusozi mu bulamu bwo osobola okugiggyawo ng'oyita mu kusiiba n'okusaba.\nEkisiibo ebeera nga ggiya ey'enjawulo ku mbeera ebeera ekulemeredde nga bw'olaba ggiya ya lungu mu mmotoka. Naffe tusobola okumenya embeera zonna nga tuyita mu kusiiba nga tuwaayo embeera etulemeredde eri Katonda.\nOkusiiba kwava dda kubanga ne Yesu okuwangula omusaalaba teyaguwangula ku Lwokutaano Olutukuvu nga bwe tusuubira wabula yaguwangula bwe yali mu ddungu ng'asiiba ennaku 40, nga bwe kiri mu Matayo essuula eyookuna.\nKubanga ye yalabirawo ng'embeera gy'agendamu nzibu kye yafa ayingira mu kusiiba okuwaayo ekiseera ekyo asobole okuwangula.\nOkusiiba kuyimirira ku mpagi y'okwenenya ebibadde bitusoomooza nga biyinza okutulemesa Obwakabaka bw'omu Ggulu ate n'okuwangula ebibadde bitulemeredde.\nKino ky'ekiseera okukutula enjegere ng'oloopa embeera gy'olimu ng’endwadde, emirimu n'ebirala ebirabika nga bikulemeddeko.\nOkufuna mu kisiibo olina okwenenya okulongoosa obulamu bwo osobole okuzza obuggya enkolagana yo ne Katonda.\nEkiyinza okukulemesa ekisiibo ky'ekibi era buli lw'oyingira mu kibi kitegeeza obeera tosiibye. Okugeza bwe weetaba mu bwenzi oba obubbi kitegeeza nti omaze okunyiiza Katonda ne by'osaba tebikuweebwa.\nlWiiki esooka erina kutunuulira kigambo kya kwenenya ebibi byaffe n'okwezza obuggya era wano tukozesa Zabbuli ya 51.\nlEyookubiri okunoonya ekkubo eggolokofu eryaffe ng'abantu, Ezra 8:21 mu bakulu banoonya eryabwe, ery'abaana baabwe n'ebintu byabwe olwo ezisigadde ne zibeera za kwekutulako embeera zonna ezibasibye.\nBuli muntu faayo okulaba ng'osiibira ekisibye emirimu gyo, famire n'ebirala byonna wabula olina okusooka okuyita mu mitendera egisooka olyoke oweebwe.\nEbintu 3 ebikola ekisiibo\nFr. Joseph Mary Ssebunya:\nOkusiiba (Ennaku za Kalema) tubeera tweteekerateekera Paasika nga tusiiba era tukola emirimu esatu emikulu.\n1. Okusooka kwe kwegayirira nga Yezu bwe yakola bwe yali mu ddungu ng'asiiba ennaku 40.\n2. Okuyamba abalala;\n3.Okusiiba n'ebikolwa byaffe omuli n'obutalya mmere.\nWabula abalwadde, abakola, abaana, n'abakadde bakkirizibwa okulya kubanga Katonda ayagala abantu abalamu wabula okusiiba kulina kuva ku mutima.\nMukama atunuulira buli omu omutima gwe, engeri gye gukkirizza kubanga mu kisiibo twagala okukendeeza ku bikusanyusa kubanga ekigendererwa kya kwebonereza.\nEbibi bye tukola bireetebwa mubiri mu kwesanyusa, mu kulya, okwogera, okulaba n'ebirala olwo obukkiriza mu ggwe ne bugenda nga bukendeera.\nSsinga osiiba ekintu ky'oyagala ennyo, kibeera kisiibo kituufu wabula olina okusiiba nga ky'osiiba weekiri. Bw’oba omulwadde osobola okusala ku mmere gy'olya n'osigala ng'onywa amazzi mangi kubanga mu kiseera ky'okusiiba okkirizibwa ekijjulo ekijjuvu kimu.\nOmukristu osaanira okwegayirira ng'osoma Bayibuli, okusoma ssappule n'okukendeeza ebiseera by'okwewummuza n'obimala ng'osaba Omukama.\nMu ngeri y'emu kino kyandibadde kiseera ky'omala n'abantu bo mu kifo ky'okugenda mu kibanda, ebbaala n'ebirala.\nEvvu erisiigibwa ku lunaku olusooka olw’ekisiibo lyokebwa okuva mu matabi ag’omwaka oguwedde kubanga kano kabonero ka buwanguzi nga bwe kiri mu kitabo kya Yona.\nAbayudaaya baayambalanga ekkutiya n’okwesiiga evvu ng’akabonero k’okubonerera.\nEra okusiiga evvu kabonero ka kwezza buggya nga tukimanya nti twava mu nfuufu era mu nfuufu mwe tulidda. Kabonero akalaga nti tetulina kye tuli, kabonero ka kwetoowaza nti Katonda nga bwe yatukola ng’atuggya mu nfuufu, asobola okukutukuza ng’ayita mu nfuufu.\nWiiki esooka ebeeramu okusomesa Yezu we yabeerera mu ddungu, lwe yafuna amaanyi okugoba Sitaani kubanga abamu Sitaani bayita muyite ne beesibako embeera y'okunyigirizibwa.


EKYENKANGO kibuutikidde abasuubuzi mu katale k’e Wankulukuku omugoba wa boda boda bwagenze okweyambako mu kabuyonjo yaabwe n'afiiramu.\nOmugoba wa boda boda ategeerekese nga Jimmy Kimera abadde asula Kabowa mu zooni ya Ssuuna, okusinziira ku baliranwa be, Kimera abadde talina mukyala era yakedde ku makya ku ssande (29/05/16) naakola emirimu gy'awaka omwabadde okwoza engoye n’okuyonja piki piki ye olwamaze nakkirira mu katale e Wankulukuku okufuna eky’okulya.\nYatuukidde mu woteeri y’omukyala ayitibwa Nalongo naatumya ekyenkya ne caayi era n’abalagira babimutegekere ku mmeeza amale okuvaako mu kabuyonjo ajje alye, yagenze mu kabuyonjo ey’okusasulira mu katale k’e Wankulukuku.\nYasasudde ssente 300/- era okusinziira ku mukuumi wa kabuyonjo eno ataayagadde kwogera mannya ge agamba nti Kimera yalabise ng’ali mu bwetaavu bwa maanyi okweyamba era olwamaze okusasula yayingidde mu kabuyonjo z’abakyala olw’obwangu bweyabaddemu.\nOno agamba nti yalabye ebbanga nga liyiseewo ddene ng’omuntu eyayingidde mu kabuyono tavaamu kwekusalawo okumuyita kyokka nga teri kanyego naayita banne nebamenya oluggi ne bamusanga nga yafudde dda era yafudde yaakatandika emikolo egyabadde gimututte mu kabuyonjo.\nPoliisi y’e Kitebi yayitiddwa bukubukirire era nayo neeyita kabangali yaayo eyaggyeyo omulambo negutwalibwa mu ggwanika ekkulu e Mulago okwongera okwekebejjebwa okuzuula ekituufu ekyamusse.\nOluvannyuma abatuuze baakozesezza essimu y’omugenzi okukubira ab’enganda ze amasimu abatuuse era mukulu we Joseph Kimera nategeeza nga mutoowe ono bwabadde alina obulwadde obumusumbuwa kyokka nga tayagala kugenda mu ddwaaliro.\n“Ekiro naayogeddeko naye nemusaba mutwale mu ddwaaliro aleme kufiira mu nnyumba n’agaana kati laba bwafiiridde mu kabuyonjo” Kimera mukulu w’omugenzi bweyategeezezza Ye ssentebe w’akatale ke Wankulukuku Emma Mwiru ategeezezza nti omugenzi babadde tebamumanyi wabula yazze mu kabuyonjo kubanga ya lukale era nategeezza nti okufa kwe kirabila kaabadde kabenje ng’entuuko ze eyo gyezatuukidde.\nAtwala ba mbega ku poliisi e Kitebi Francis Kateega ategeezezza nti omulambo gwa Kimera gutwaloddwa mu ggwanika e Mulago gwekebejjebwe bazuule ekituufu ekyamusse olwo balyoke bafune eky’okukola ekiddako.


2 Bassekabaka 1-8\n5 Ababaka\tne\tbakomawo\tgy'ali, n'abagamba nti Kiki ekibakomezzaawo?\n10 Awo Eriya n'addamu n'agamba omwami w'ataano nti Oba ndi musajja wa Katonda, omuliro guve mu ggulu gwokye ggwe n'abasajja' bo ataano. Omuliro ne guva mu'I ggulu ne gumwokya ye n'abasajja be ataano.\n18 Era ebikolwa ebirala byonna ebya Akaziya bye yakola tebyawandiikibwa mu kitabo eky'e by'omu mirembe gya bassekabaka ba Isiraeri?\n2 Awo Eriya n'agamba Erisa nti Beera wano, nkwegayiridde; kubanga Mukama antumye e Beseri. Erisa n'ayogera au Nga Mukama bw'ali omulamu n'emmeeme yo nga bw'eri ennamu, sijja kukuleka. Awo ne baserengeta ne bajja e Beseri.\n3 Awo abaana ba bannabbi abaali e Beseri ne bafuluma eri Erisa, ne bamugamba nti Omanyi nga Mukama anaggya mukama wo ku mutwe gwo leero? N'ayogera nti Weewaawo, mmaayi; mmwe musirike.\n4 Awo Eriya n'amugamba nti Erisa, beera wano. nkwegayiridde; kubanga Mukama antumye e Yeriko. N'ayogera nti Nga Mukama bw’ali omulamu n'emmeeme yo aga bw'eri ennamu, sijja kukuleka. Awo ne bajja e Yeriko.\n5 Awo abaana ba bannabbi abaali e Yeriko ne bafuluma eri Erisa, ne basemberera Erisa ne bamugamba nti Omanyi nga Mukama dnaggya mukama wo ku mutwe gwo leero? N'addamu nti Weewaawo, mmaayi; mmwe musirike.\n8 Awo Eriya n'addira omunagiro gwe n'aguzinga wamn n'akuba amazi ne gaawulibwamu eruuyi n'eruuyi n'okuyita ne bayita bombi ku lukalu.\n10 N'ayogera nti Osabye kizibu: naye bw'onondaba bwe nnaakuggibwako kinaaba bwe kiryo gy'oli; naye bw'otondabe tekiibe bwe kityo.\n14 N'addira\tekyambalo kya Eriya ky'asudde, n'akuba amazzi n'ayogera nti Ali luuyi wa Mukama Katonda wa Eriya? awo ng'auiaze okukuba amazzi naye, ne gaawuiibwamu eruuyi n'eruuyi: Erisa n'asomoka.\n15 Awo abaana ba bannabbi abaali e Yeriko okumwolekera bwe baamulaba, ne boogera nti Omwaryo gwa Eriya gutuula ku Erisa. Ne bajja okumusisinkana, ne bavuunama mu maaso ge.\n16 Awo ne bamugamba nti Laba nno waliwo abasajja amakumi ataano ab'amaanyi wamu n'abaddu bo; tukwegayiridde bagende banoonye inukama wo: mpozzi omwoyo gwa Mukama gumusitudde ne gumusuula ku lusozi oba mu kiwonvu; N'ayogera nti Temutuma.\n18 Awo ne bakomawo gy'ali ng'akyalinda e Yeriko; n'abagamba 'nti Saabagamba nti Temugenda?\n20 N'ayogera nti Mundeetere akasumbi akaggya, muteeke omwo omunnyo. Ne bakaleeta gy'ali,\n4 Era Mesa kabaka wa Mowaabu yali mustunba wa ndiga; n'awangayo eri kabaka wa Isiraeri ebyoya by'abaana b'endiga kasiriivu n'eby'endiga ennume kasiriivu.\n10 Awo kabaka wa Isiraeri\tn'ayogera\tnti\tZitusanze! kubanga Mukarha ayise bakabaka bano abasatu okukuŋŋaana okubagabula mu mukono gwa Mowaabu.\n12 Awo Yekosafaati n'ayo; gera nti Ekigambo kya Mukama kiri naye. Awo kabaka wa Isiraeri ne Yekosafaati ne kabaka wa Edomu ne baserengeta gy'ali.\n19 Era mulimenya buli kibuga ekiriko enkomera na buli kibuga ekironde ne mutema buli muti omulungi ne muziba enzizi zonna ez'amazzi ne mwonoona buli musiri omulungi\tn'amayinja.\n21 Awo Abamowaabu bonna bwe baawutira bakabaka nga bambuse okulwana nabo, ne bakuŋŋaana bonna abaayinza okwambala ebyokulwanyisa n'okukirawo, ne bayimirira ku mpero.\n25 Ne bamenyamenya ebibuga; n'awali omusiri omulungi ogw'ettaka ne bakasuka buli muntu ejjinja lye ne wajjula; ne baziba enzizi zonna ez'amazzi, ne batema emiti gyonna emirungi okutuusa lwe baasigazaawo mu Kirukalesesi amayinja gamu gokka; naye ab'envuumuulo ne batambulatambula mu nsi ne bagi kuba.\n27 Awo n'addira mutabani we omubereberye eyandifuze mu kifo kye, n'amuwaayo okuba ekiweebwayo ekyokebwa ku bbugwe. Ne waba obusungu bungi eri Isiraeri: ne bamuvaako ne baddayo mu nsi yabbwe.\n1 Awo omukazi omu ow'oku bakazi b'abaana ba bannabbi n'ayogerera waggulu eri Erisa ng'ayogera nti Omuddu wo baze yafa: era omanyi ng’omuddu wo yatyanga Mukama: era ow'ebbanja azze okwetwalira abaana bange bombi okuba abaddu\n7 Awo n’ajja n'abuulira omusajja wa Katonda. N'ayogera nti Genda otunde amafuta osasule ebbanja lyo, ebinaafikkawo bikutiiseaga ggwe ne batabatu bo.\n9 N'agamba bba nti Laba nno, ntegedde ag'ono musajja mutukuvu wa Katonda atuyitako buli kaseera.\n12 N'agamba Gekazi omuddu we nti Yita Omusu'nammu ono. Awo bwe yamuyita n'ayimirira mu maaso ge.\n14 N'ayogera nti Kale kiki ekinaaba kimukolerwa? Gekazi n'addamu nti Niazima talina mwana wa bulenzi ne bba mukadde.\n21 N'alinnya n'amugalamiza. ku kitanda ky'omusajja wa Katonda, n'amuggalira oluggi n'afuluma.\n25 Awo n'agenda n'atuuka eri omusajja wa Katonda ku lusozi Kalumeeri. Awo olwatuuka omusajja wa Katonda bwe yamulengera ng'akyali wala, n'agamba Gekazi omuddu we nti Laba. Omu sunammu wuuyo:\n27 Awo bwe yatuuka eri omusajja wa Katonda ku lusozi, n'amukwata ku bigere. Gekazi n'asembera okumusindika; naye omusajja wa Katonda n'ayogera nti Muleke: kubanga emmeeme ye enyiikaddel munda mu ye; era Mukama akinkisizza so tambuulidde.\n31 Awo Gekazi n'ayitamu n'abakulembera n'ateeka omuggo ku maasc g'omwana; naye ne wataba ddoboozi newakubadde okuwulira. Kyeyava akomawo okumusisinkana, n'amubuulira nti Omwana tazuukuse.\n39 Awo omu n'afiuluma n'agenda ku ttale okunoga amaboga, n'asanga omuzabbibu ogw'omu nsiko, n'anogako amaboga ag'omu nsiko n'ajjuza olugoye lwe, n'ajja n'agatyemulatyemulira mu ntamu erimu enva: kubanga tebaagamanya.\n2 Awo Abasuuti baali batabadde bibiina, ne banyaga ne baggya mu nsi ya Isiraeri omuwala omuto; awo n'aweerezanga muka Naamani.\n3 Awo n'agamba mugole we nti Singa mukama wange ali ne nnabbi ali mu Samaliya! kale yandiwonye ebigenge bye:\n5 Awo kabaka We Busuuli n'ayogera nti Kale nno naaweereza kabaka wa Isiraeri ebbaluwa. N'ageada n'atwala talanta kkumi eza ffeeza n'ebitundu kakaaga ebya zaabu n'emiteeko gy'ebyambalo kkumi.\n6 N'aleetera kabaka wa Isiraeri ebbaluwa ng'ayogera nti Kale nno ebbaluwa eno bw'eriba ng'etuuse gy'oli, laba, nkutumidde.Naamani omuddu wange omuwonye ebigenge bye.\n8 Awo\tolwatuuka Erisa omusajja wa Katonda bwe yawulira nga kabaka wa Isiraeri ayuzizza ebyambalo bye n'atumira kabaka ng'ayogera nti Lwaki okuyuza ebyambalo byo? ajje nno gye ndi, kale anaamanya nga mu Isiraeri mulimu nnabbi.\n14 Awo n'aserengeta ne yennyika. mu Yoludaani emirundi musanvu ng'ekigambo bwe kyali eky'omusajja wa Katonda: omubiri gwe ne. gudda nate ng'omubiri gw'omwana omuto, n’aba mulo ngoofu.\n23 Awo Naamani n'ayogera nti Kkiriza, otoole talanta bbiri. N'amutayirira, n'asiba talanta bbiri eza ffeeza -mu nsawo bbiri wamu n'emiteeko gy'ebyambalo ebiri, n'abitikka abaddu be babiri: ne bazetikkira mu maaso ge.\n24 Awo bwe yatuuka ku lusozi, n'abiggya mu mukono gwabwe n'abitereka\tmu\tnnyumba:\tn'asindika abasajja ne baddayo.\n26 N'amugamba nti Omutima-gwange tegugenze naawe, omusajja bw'akyuse okuva mu ggaali lye okusisinkana naawe? Kye kiseera okutoola ffeeza n'okutoola ebyambalo n'ensuku z'emizeyituuni n'ensuku z'emizabbibu n'endiga n'ente n'abaddu n'abazaana?\n2 Tukwegayiridde tugende ku Yoludaani tuggyeyo buli muntu omuti, twekolere eye ekifo eky'okubeeramu. N'adamu nti Mugende.\n5 Naye omubwe, yali atema omuti, embazzi n'egwa mu mazzi: n'akaaba n'ayogera ntil Zinsanze, mukama wange! kubanga ebadde\tnneeyaziko.\n11 Awo omutima gwa kabaka We Busuuli ne gweraliikirira nnyo olw'ekigambo ekyo; n'ayita abaddu be n'abagamba nti Temuntegeeze bw'ali ku ffe ali ku lwa kabaka wa Isiraeri?\n14 Awo n'atumayo embalaasi . n'amagaali n'eggye lingi: ne bajja ekiro ne bazingiza ekibuga.\n20 Awo alwatuuka bwe baatuuka mu Sama liya, Erisa n'ayogera nti Mukam: wange, zibula amaaso g'abantu bani balabe. Awo Mukama n'azibul amaaso gaabwe ne balaba; kale laba, nga bah mu Samaliya wakati\n22 N'adda mu nti Tobakuba: oyagala okukubi abo b'owambye n'ekitala, kyo n'omutego gwo? teeka emmere n'amazzi mu maaso gaabwe balye banywe badde eri mukama waabwe.\n23 N'abateekerateekera bingi: awo bwe baamala\tokulya\tn'okunywa n'abasindika ne bagenda eri mukama waabwe. Awo ebibiina eby'e Busuuli nga tebikyajja nate mu nsi ya Isiraeri.\n25 Awo mu Samaliya nga mulimu enjala nnyingi: kale, laba ne bakizingiza okutuusa lwe baatunda omutwe gw'endogoyi olw'ebitundu eby'effeeza kinaana, n'ekitundu eky'okuna eky'ekibya eky'a busa bw'amayiba nga babutunda olw'ebitundu by'effeeza bitaano.\n26 Awo kabaka wa Isiraeri bwt yali ng'ayitawo ku bbugwe, omukazi n'amukaabirira ng'ayogera nt Mbeera, mukama waage, ai kabaka.\n27 N'ayogera nti Mukama bw'ataakuyambe, nze naggya wa eby'okukuyamba? mu gguuliro nantiki mi ssogolero?\n28 Kabaka n'amugamba nti Obadde ki? N'addamu nti Omukazi ono yaŋŋamba nti Waayo omwana wa ow'obulenzi tumulye leero era tunaalya omwana wange ow'obulenzi enkya.\n29 Awo ne tufumba omwana wange ne tumulya ne mmugamba ku lunaku olw'oku. biri nti Waayo omwana wo tumulye naye omwana we amukwese.\n30 Awo olwatuuka kabaka bwe yawulira ebigambo by'omukazi n'ayuza ebyambalo bye; (era yali ng'ayitawo ku bbugwe;) abantu ne batunula, kale, laba, ng'ayambaddi ebibukutu munda ku mubiri gwe.\n1 Awo Erisa n'ayogera nti Muwulire ekigambo kya Mukama: bw'atyo bw'ayogera Mukama nti Enkya bwe bunaaba nga kampegaano ekigero ky'obutta obulungi kiritundibwa sekeri, n'ebigero bibiri ebya sayiri sekeri mu wankaaki We Samaliya.\n2 Awo omwami kabaka gwe yeesigamanga ku mukono gwe n'addamu omusajja wa Katonda n'ayogera nti Laba, Mukama bw'anaakola ebituli mu ggulu, ekigambo ekyo kyandiyinzise okubaawo? N'ayogera nti Laba, olikiriba n'amaaso go, naye toliryako.\n4 Oba nga tunaagamba nti Tunaayingira mu kibuga, kale enjala ng'eri mu kibuga, kale tunaafiira omwo: era oba nga tunaatuula wano butuuzi, era tunaafa. Kale nno mujje tusenge eggye ly'Abasuuli: bwe banaatuwonya nga balamu, kale ruliba balamu; era bwe banaatutta, tunaamala gafa.\n12 Awo kabaka n'agolokoka kiro n'agamba abaddu be nti Kaakano naabategeeza Abasuuli kye' batukoze. Bamanyi ng'enjala etuluma; kyebavudde bava mu lusiisira okwekweka mu nsiko nga boogera nti Bwe banaava mu kibuga tunaabawamba nga balamu, ne tuyingira mu kibuga.\n13 Awo omu ku baddu be n'addamu n'ayogera nti Batwale ku mbalaasi ezisigadde ettaano, nkwegayiridde, ezisigadde mu kibuga, (laba, ziri ng'ekibiina kyonna! ekya Isiraeri ekisigadde mu kyolaba, ziri ng'elubiina kyonna ekya Isiraeri ekimaliddwawo:) tutume tulabe.\n16 Awo abancu ne bafuluma ne banyaga olusiisira olw'Abasuuli. Awo ekigero ky'obutta obulungi ne babutunda sekeri, n’ebigero ebya sayiri bibiri sekeri, ng'ekigambo kya Mukama bwe kyali.\n17 Awo kabaka n'assaawo omwami gwe yeesigamanga ku mukono gwe Ilokulabirira wankaaki, abantu ne bamulinnyiririra ma mulyango n'afa ng'omusajja wa Katonda bwe yagamba eyayogera kabaka bwe yaserengeta gy'ali.\n18 Awo ne kituukirira ng'omusajja wa Katonda bwe yagamba kabaka nti Ebigero ebya sayiri bibiri bya sekeri, n'ekigero ky'obutta obulungi kya sekeri, bwe kiriba bwe kityo mu mulyango gw'e Samaliya enkya bwe butiba nga kampegaano;\n20 ne lutuukirira gy'ali bwe kityo; kubanga abantu baamulinnyiririra mu mulyango n'afa.\n3 Awo olwatuuka emyaka omusanvu bwe gyayitawo; omukazi n'akomawo ng'ava mu nsi y'Abafirisuuti: n'afuluma okukaabirira kabaka olw'ennyumba ye n'ekyaIo kye:\n9 Awo Kazayeeri n'agenda okumusisinkana n'atwala ekirabo eky'oku buli kintu ekirungi eky'omu Ddamasiko, ebyetikkibwa n'eŋŋamira amakumi ana, n'ajja n'ayimirira mu maaso ge n'ayogera nti Omwana wo Benikadadi kabaka We Busuuli antumye gy'oli ng'ayogera nti Ndiwona endwadde eno?\n12 Awo Kazayeeri n'ayogera nti Mukama wange akaabira ki? N'addamu nti Kubanga mmanyi obubi bw'olikola abaana ba Isiraeri: ebigo byabwe olibyokya omuliro, n'abalenzi baabwe olibatta n'ekitala, era olitandagira abaana baabwe abato, era olibanga abakazi baabwe abali embuto.\n28 N'agenda ne Yolaamu mutabani wa Akabu okulwana ne Kazayeeri kabaka We Busuuli e Lamosugireyaadi: Abasuuli ne bafumita Yolaamu ekiwundu.


Bukedde Online - Okwewunda kw’abakazi lwe kukanga abasajja abamu!\nOkwewunda kw’abakazi lwe kukanga abasajja abamu!\nObulumi n'okunyumirwa abakyala bwebayitamu...\nOkukuba ttatu mubeeramu okulumwa.\nWALIWO lwe nagwa mu mboozi y’abasajja okwali Nelson eyali akwanye omuwala eyeekuba ttatu ku kisambi n’okuteeka ppini mu mbugo, ku kkundi so nga ku matu kwaliko nga ssatu.\nYatandika bwati: ‘’Bannange nagudde ku muwala eyankubye (ategeeza okwegomba) mu kivvulu nga yeesaze obugoye ng’aliko n’akasusu ne muweerawo erya Malayika.\nKu olwo twanyuma okumala akaseera ng’ambuuza ebinkwatako nga nange bwe mubuuza ebimusanyusa. Naye yalabika ng’andabyemu omulamwa era oluvannyuma lw’ensisinkano eziwera namumatiza okumutwala e Namboole.\nEkyasooka okunkanga nga mutemye sipeeya ye ttatu y’erinnya lya Rogers gye yali yeekubye ku kisambi. Nasooka ne ηηuma kyokka bwe gwatuuka ‘egindi’ nga nayo waliyo ppini ne binsobera!\nObwongo bwandeetera ekifaananyi nti omuwala yalimu okutabaaza okugulu era obutatya kuswala ate nga gwe mulundi ogwasooka ‘ekyeso’ nayesaamu empiki nga ziizo ‘mutaka’ n’aggwaamu amaanyi era omukwano gwakoma awo n’omuwala ono gwe nabatiza erya ‘Bituli Bingi’.\nAbasajja abalinga Nelson bangi nti okwewunda kw’abakyala abamu naddala nga tebali bonna kubatiisa ate mu bafumbo oluusi kiviirako okwekengera munno nga batandika n’okubalowooleza okubeera abenzi abaanaaba ensonyi mu maaso abasobola okweyambulira buli musajja.\nKino kye kimalamu bannakabutuzi amaanyi olw’obulumi bwe bayitamu nga beewunda okusanyusa amaaso g’abasajja kyokka ne batabasiima!!!


Bukedde Online - Bamukwatidde mu bubbi n'asaba ekisonyiwo\nAbavubuka babaleetedde akuuma akakebera siriimu mu kamwa\nBe battidde abantu baabwe mu bya Bobi bakyali mu maziga\nObujiji n'okubinuka mu kampeyini\nBamukwatidde mu bubbi n'asaba ekisonyiwo\nBasatu basindikiddwa mu kkomera e Luzira lwa kusingisibwa bwa kirereese\nOmusajja eyakoma okugula emmere awaka mu 2...\nAdded 13th October 2016\nBamukwatidde mu bubbi n’asaba ekisonyiwo\nAbasuubuzi ababbibwa nga bagumbye ku poliisi.\nOMUKAZI abba abasuubuzi mu butale obw’enjawulo mu Kawempe poliisi emukutte n’asaba be yabba okumusonyiwa. Hadija Nalubega, 32 ow’e Gayaza mu West Zooni, ng’alina, omudaala awaka we mwasiikira muwogo yakwatiddwa poliisi y’oku Kaleerwe ku Lwokubiri ng’abasuubuzi bamulumiriza okubabba ensawo ez’omu ngalo mwe batereka ssente n’amasimu.\nBagamba nti olumala okubba ng’akyusa engoye nga kibeera kizibu okumukwata. Nalubega okukwatibwa yasoose kubba nsawo y’omusuubuzi w’emboga mu katale ka Freedom bwe yeefudde omuguzi n’asaba emboga za 200,000/-, nga wano we yabbidde ensawo y’omusuubuzi n’agissa mu yiye ennene kyokka nga waabaddewo amulaba.\nYatemeza ku musuubuzi nti oyo si kasitooma wabula mubbi. Baamuwondedde ne bamukwata ne bamutwala ku poliisi y’oku Kaleerwe. Abasuubuzi okuva mu butale obw’enjawulo beeyiye liisi nga bamulumiriza okubanyagako ensawo zaabwe omuli ssente n’amassimu.\nAbasuubuzi abamulumirizza kuliko, Jackie Amige gwe yabbako essimu, Florence Namukasa yamubbako 750,000/-, essimu bbiri ng’esawo mwalimu ne kaadi ya ATM , Jowelia Nalweyiso yamubbako nsawo nga mulimu 750,000/-, Margaret Nankinga yamubbako ensawo nga mulimu 100,000/- , Nalubega kigambibwa nti atambula mu butale obw’enjawulo ng’abba okuli, Mpereerwe akabeerayo buli Lwakutaano, mu Kirokole , ku ttaano e Kawempe, e Mulago ne ku Kaleerwe.\nAbasuubuzi okuva mu butale obw’enjawulo beesombodde okulaba omubbi era abasinga bwe baakubye amaaso ku Nalubega ne bakakasa nti ye mukazi gwe babadde banoonya ababba. Baasabye poliisi okumuwalirizza abaddize ebintu bye yabanyaga kyokka n’abasaba bamusonyiwe kuba bba yafa mu 2010 n’amulekera abaana babiri ng’okubba takukozesa kwagala wabula abeera abanoonyeza kyakulaya.\nAnet Nantume ow’omu katale ka Freedom yategeezezza nti Nalubega alina ensawo mwasa engoye nga bw’amala okubba ng’akyusizaamu nga kiba kizibu okumukwata Nalubega akyakuumirwa ku poliisi y’oku Kaleerwe ng’okunoonyereza bwe kugenda mu maaso.\nAkakiiko kalagidde Kayihura addemu okubuulirizibwako ku bya Kaweesi\nLipoota ya poliisi ku ttemu: Mbarara yeesinze n'emisango gy'obutemu 138\n2020 MLB postseason debuts made\nTop players who have signed new deals in Europe's top flights\nBe battidde abantu baabwe m...\nMAAMA w'omuyizi wa Lubiri SS- Buloba, Amos Ssegawa 15, eyakubiddwaa essasi ng'ayita mu kibuga wakati mu kwekalakaasa...\nObujiji n'okubinuka mu kamp...\nKwabadde kubinuka wonna mu ggwanga ng'abeesimbyewo ku bwapuledidenti banoonya akalulu. Bano abawagizi baabwe baabalaze...\nBalabudde abaserikale abatu...\nAB'EDDEMBE ly'obuntu balabudde nti bagenda kuwawaabira abaserikale abatulugunya abeesimbyewo, buli muserikale bagenda...


Bukedde Online - Abasirikale ba poliisi abaatulugunyizza Meeya w'e Kamwenge nga bamuteebereza okutta Kaweesi bakwatiddwa: Abadde avunze!\nGav't eggyewo emisolo ku sukaali ava ebweru - FDC\nNdeeta ebipya ebinaayuuguumya Obuganda - K...\nAbasirikale ba poliisi abaatulugunyizza Meeya w’e Kamwenge nga bamuteebereza okutta Kaweesi bakwatiddwa: Abadde avunze!\nByamukama ng'apooca n'ekiwa\nOmwogezi wa poliisi mu ggwanga, AIGP Asan Kasingye avuddeyo ku bya Geofrey Byamukama, Meeya w’e Kamwenge apooca n’ebiwundu eby’amaanyi mu ddwaaliro e Nakasero ku bigambibwa nti yatulugunyizibwa abasirikale ba poliisi nga bamuteebereza okwenyigira mu lukwe lw’okutta AIGP Andrew Felix Kaweesi.\nKasingye agamba Byamukama abasirikale abaamukwata baamusanga ku ofiisi za Minisitule y’eby’ettaka mu Kampala nga 5/04/ 2017 mu kanyoolagano ne bamutwala e Jinja mu kifo ky’okumutwala ku kitebe kya poliisi e Naggulu nga bwe baali bamugambye nga bamukwata.\nByamukama yafuna obuvune n’ebiwundu eby’amannyi, embeera eyaviirako poliisi okumutwala mu ddwaaliro ly’e Nakasero gy’amaze ebbanga ng'ajjanjabibwa.\nKasingye era akakasizza nti abasirikale babiri abeenyira mu kutulugunya Byamukama bwe baakwatiddwa era batandise okunoonyerezebwako ab’ekitongole kya poliisi ekivunaanyizibwa ku kukwasisa empisa.\nEggulo ku Lwokuna, ebifaananyi ebiraga Byamukama ng’ali ku kitanda mu bulumi obutagambika byasaasaanidde ku mikutu gya yintaneti nga biraga ebiwundu eby’amaanyi ku maviivi n’obukongovvule nga kigambibwa y’omu ku baatulugunyizibwa abasirikale mu kkomera e Nalufeenya.\nBino we bibereeddewo nga n’Abasiraamu abavunaanibwa ku by’okutta Kaweesi bamaze okwekubira enduulu ew’omulamuzi wa kkooti y’e Nakawa ku nsonga y’emu ey’okutulugunyizibwa abasirikale e Nalufenya.\nWabula Kasingye agamba nga poliisi bakola ekisoboka okulaba nga bakuma eddembe lya buli muntu omuli n’abo abakwatibwa ku buzzi bw’emisango.\nKasingye era alabudde nti poliisi tegenda kubikkirira musirikale yeenyigira mu bikolwa by’okutulugunya abantu okuggyako okumuwaayo avunaanibwa nga ssekinnoomu wansi w’etteeka erikwata ku by’okutulugunya abantu.\nMeeya w’e Kamwenge\nEbikujjuko by'Amatikkira bitandise na bbugumu\nKabaka ali Nakivubo\nKabaka kata asse abantu enduulu ku fayinolo y'Ebika


Eyo y'embeera ekirwadde kya corona we kituusizza bannannyini bifo ebisanyukirwamu naddala ebbaala. Oluvannyuma lw'okugumiikiriza kati emyezi mukaaga nga Gavumenti tebaggula, nga ne corona ayongera kweriisa nkuuli omuli n'okutta Bannayuganda, bannannyini bbaala omuli n'ez'amannya bangi basazeewo bizinensi okugivaamu ssente ne bazissa mu bizinensi endala.\nAte abalala bakaaba lwa butitimbe bwa ssente ze bafiiriddwa era wano we basinzidde okulaajaana nga bagamba nti singa embeera tekyukako, boolekedde okudda mu kyalo.\nKyokka abalala basabye Gavumenti ebakkirize bakole nga bagoberera ebiragiro n'okuluhhamizibwa okuva mu minisitule y'ebyobulamu.\nWadde nga waliwo essuubi nti mu nteekateeka Gavumenti z'eriko okuggula amasomero n'amasinzizo, ebbaala n'ebifo ebisanyukirwamu nabyo byanditunulwamu kubanga bonna bakung'aanya abantu, bannannyini bifo bino abasinga bagamba nti, embeera ebayinze ne bwe kuba kubaggula tebakyasobola kutambuza bizinensi eno.\nLenti ali waggulu nnyo, omwenge n'ebyamaguzi ebirala bye babadde batunda byayitako era kati bali mu loosi etegambika.\nPatrick Musinguzi omwogezi w'ekibiina ekigatta bannannyini bbaala n'ebifo ebisanyukirwamu ekya ‘Legit Entertainment Bars association of Uganda' agamba nti, bakoze kyonna ekisoboka okulaba nga babakkiriza okuddamu okukola era balindiridde Pulezidenti kubabuulira lunaku lwe baddamu okukola.\nEbbaala ya Texas nga bw'efaanana.\n"Twasookera wa Sipiika Rebecca Kadaga ne tugenda mu ofiisi ya katikkiro wa Gavumenti ne mu kakiiko akaateekebwawo okukola ku nsonga za corona (Task force). Tubalaze buli kimu omuli n'engeri gye tuyinza okukolamu nga tugoberera ebiragiro ebyassibwawo. Baatusuubiza okwongerayo ensonga zaffe mu bakugu ne tusuubira nti ensonga zaffe zigenda kukolwako bunnambiro wabula gye bigenda tweyongera kweraliikirira."\nOno agamba nti ensonga ereese abantu okuggyawo ebbaala be balandiroodi nabo abanoonya ssente. Kati bangi baasazeewo waakiri okutema mu bifo bino ne babifuula amaduuka ate nga n'abebbaala ababaddemu tebakyakola era abamu balandiroodi baawamba ebintu byabwe.\nEZIMU ZIFUUSE WOOTEERI\nMusinguzi agamba nti abamu ku bannannyini bbaala baamutegeezezza nti basazeewo okukola wooteeri mu bifo mwe babadde bakolera bagire nga bafuna ku kasente k'okweyimirizaawo.\nGeorge Waiswa nnannyini bbaala za Happy Boys e Namasuba ne Busega agamba nti yasalawo okufuula ebbaala ye ey'e Busega wooteeri kubanga tagenda kufiira mu nnyumba njala olwa corona, ng'ate alina ekifo n'amagezi okutetenkanya ekifo kye okuvaamu ssente.\nOno agamba nti e Busega abadde n'abakozi 45 ate e Namasuba 65 nga bano baatuuka ekiseera nga bamugamba nti tebatakyalina kyakulya naye kwe kusalawo okusooka okukolayo ekintu ekirala mwe bayinza okuggya ku ssente.\nAgamba nti olw'okuba bannannyini bifo baasigala babasaba lenti eky'okuteeka wooteeri e Busega yakikola kukendeeza ku ssente z'asasula balandiroodi nga ziva mu nsawo ye butereevu so nga talina ky'akoleramu.\nYagambye nti, wadde e Busega yataddewo wooteeri, naye ssinga Pulezidenti Museveni aggulawo ebbaala, tajja kuggyawo wooteeri ate n'ebbaala ajja kugikomyawo kubanga abantu bagimanyidde ate nga bakasitoma baabwe baamutegeezezza nti abawonyezza okwewuubanga nga banoonya emmere mu bifo ebirala.\nSpoon X Lounge bataddewo amaduuka\nMu kifo kye kimu waliwo ekizimbe kya 4 Ways ekibaddeko ebbaala eziwerako era nga zonna zikeesa, nnannyinikyo yakitemye n'assaamu amaduuka ne saluuni.\nKu luguudo lw'e Salaama awaakazibwako mu ‘Kiwafu' wabaddewo ebbaala eyitibwa Razar nga nayo abanywi babadde bagyettanira,wabula mu kiseera kino yakyusiddwa era kati bafumbirawo mmere.\nEbbaala ya "De spoon" e Makindye okumpi ne Calender, emu kw'ezo ezibadde ez'amaanyi yatemeddwaamu amaduuka agatunda engoye z'abakyala. Ku luguudo lwe lumu okumpi n'ewa Kuleekaana nawo wabaddewo ebbaala ya "De New Island Bar" ng'ejjumbirwa nnyo abadigize. Eno yamenyeddwa n'efuulibwa ekifo we booleza emmotoka ne ppikipiki.\nEbbaala ya Blue Pub ne Latus Pub e Kabalagala nazo mu kiseera kino zikyusiddwa nga kati birabo bya mmere. Abakozi mu bifo bino baategeezezza nti bakama baabwe baabagambye nti embeera bw'eriba eteredde ng'ebbaala zigguddwa, bajja kuddamu okutunda omwenge.\nIvan Kimbugwe alina ebbaala e Salaama yagambye nti ebintu bye byonna bye yali akozesa nnannyini kizimbe yabiwamba olw'ebbanja ly'obupangisa kati ali mu kattu talina w'atandikira.\nYe Benard Ssentumbwe nga naye abadde alina ebbaala e Makindye yagambye nti mu kiseera kino embeera nzibu nnyo gy'ayitamu kubanga nnannyini kizimbe w'abadde apangisa yamugobezzaamu ebintu n'amutegeeza ng'ekizimbe kye bw'agenda okukitema akolerewo ebintu ebirala.\nTonny Ssempijja omu ku bakulira ekibiina ekigatta ab'ebbaala n'abategesi b'ebivvulu yagambye nti akaseera kano kazibu nnyo gye bali kubanga emirimu gyabwe gyonna gyesiba.\nSsempijja yagambye nti ebbaala okusigala nga nsibe, kitadde abaziddukanya n'abazikoleramu mu kaseera akazibu kubanga tebannamanya ddi Pulezidenti lw'agenda kuziggulawo kye yagambye nti bannannyini bizimbe kye bavudde bakyusa ebifo byabwe.\nEbbaala ya Comrades e Makindye nga bw'efaanana.\nSsempijja yagambye nti ebbaala obutaggulwawo tekikosa bannannyinizo bokka wabula n'abawala n'abalenzi ssaako bakanyama ababadde bakolerayo bonna kyabakosa era ku ssaawa eno tebakyalina kyakulya.\nJANE Nannyonga (Senga) maneja wa Spoon X esangibwa e Makindye agamba nti bayise mu mbeera y'okunyigirizibwa okuva obulwadde bwa corona bwe bwajja era nga kino kyabawaliriza n'okufunza ekifo ky'ebbala.\nOno agamba nti ekizimbe kyonna kyaliko bbaala wabula oluvannyuma lw'ebbaala okumala ebbanga eddene ku muggalo baasalawo mu maaso batemetememu basseewo amaduuka eby'ebbaala bisigale emabega.\nNanyonga agamba nti newankubadde nga baakola kino naye ssente bafuna ntono ddala bw'ogeraageranya kwezo ze baafunanga mu bbaala nga kyenkana kati bakola mmere ya leero.\nalina ebbaala e Salaama\nyagambye nti ebintu bye\nbyonna bye yali akozesa\nly'obupangisa kati ali mu\nkattu talina w'atandikira.\nYe Benard Ssentumbwe\nnga naye abadde\nalina ebbaala e Makindye\nyagambye nti mu\nkiseera kino embeera\nnzibu nnyo gy'ayitamu\nkubanga nnannyini kizimbe\nkye bw'agenda okukitema\nakolerewo ebintu ebirala.\nTonny Ssempijja omu\nku bakulira ekibiina\nyagambye nti akaseera\nkano kazibu nnyo gye bali\nkubanga emirimu gyabwe\nSsempijja yagambye nti\nebbaala okusigala nga\nnsibe, kitadde abaziddukanya\nmu kaseera akazibu\nddi Pulezidenti lw'agenda\nyagambye nti bannannyini\nbizimbe kye bavudde\nbakyusa ebifo byabwe.\nbokka wabula n'abawala\nn'abalenzi ssaako bakanyama\nbonna kyabakosa era ku\nssaawa eno tebakyalina


Bukedde Online - Omukazi eyasiruwazza abasajja n’ababba azirise nga bamukutte\nOmukazi eyasiruwazza abasajja n’ababba azirise nga bamukutte\nAsuddewo omwana n’agenda okwetunda\nEntalo z’akamyufu zisattiza abanene mu...\nAdded 8th August 2015\nNNAALONGO Teo Namanda azirikidde ku poliisi gye bamututte oluvannyuma lw’okukwatibwa ku misango gy’okufera abasajja ab’enjawulo.\nBya GEORGE BUKENYA NE JOSEPH MAKUMBI\nKigambibwa nti mu bufere buno, Namanda abadde akolagana ne bawala be abatwalira abasajja ddiiru z’okubaguza ettaka era bwe babamatiza nga babasitula nga babatwala ewa Namanda bamusasule era abawe n’ebyapa.\nNamanda nti abadde abeera n’ebyapa eby’ekikwangala ebiwerako era omusajja olumusasula ng’amukwatira ekyapa ng’akimuwa, wabula akizuula luvannyuma nti ettaka lye baamulambuzza n’alisasula lya muntu mulala, n’ekyapa Nnaalongo kye yamuwa kijingirire!\nWadde bamulumiriza nti abadde yaakafera abasajja mukaaga nga n’emisango egimu giri ku CPS mu Kampala, ku luno eyamukwasizza ye musuubuzi Aggrey Lukakamwa amulumiriza nti yamuggyeeko obukadde 25 n’amufera mu ngeri yeemu.\nLukakamwa yabadde akyasobeddwa nga tamanyi gy’agenda kuggya Namanda kwe kufuna abamutemyako nti alina emisango emirala ku poliisi ya CPS ne bamulagirira e Bulenga ku lw’e Mityana gy’abeera gye baamusanze kyokka baabategeezezza nti abadde yaakasenguka okuva e Nakulabye mu Kampala gye yasooka okubeera.\nLukakamwa ow’e Kyamula Salaama Munyonyo agamba nti Nnaalongo Namanda olumu akyusa amannya ne yeeyita Nifer, yeekobaana ne bawalabe wamu n’abasajja abajja nga beeyita babbulooka b’ettaka okuli Mugisha ne Caroline Bamukunde eyeeyita nnannyini ttaaka ne bamufera obukadde 25 nga bamuwadde ekyapa eky’ekicupuli.\nMu kusooka Mugisha yagamba Johnson muganda wa Lukakamwa nti mwannyina yalina ettaka eritundibwa eriri e Namugongo kyokka ng’alina ekizibu ky’ayagala okumala, olwo Johnson kwe kutegeeza Lukamwa n’amugamba nti basobola okuligula ne baddamu okulitunda ne bafuna amagoba.\nLukakamwa yakwatagana ne Mugisha ne bbulooka omulala, Vincent Kateregga gw’atera okukolagana naye ne bagenda nebalirambula bwebamala ne bagenda e Mukono okukakasa amannya ekyapa mwe kiri ne basanga nga bituufu kwe kusalawo basasule.\nLukakamwa gwe baafeze. Mu katono ye Namanda\nWabula oluvannyuma bwe yali agenda okubasasula baasooka kumubuzaabuza ne bamugamba nti ekyapa waliwo eyabawola ssente ne bakimusingira nga baagala abasasule bakinunule era baamukubira ssimu ne basisinkana.\nWano Bamukunda eyeefuula nnannyini ttaka gye yamugambira awe Nnalongo Namanda obukadde bubiri. Namanda yasooka kuzigaana otuusa lwe bamugamba amwongere emitwalo kkumi bwe yazimwongera olwo n’akwata ekyapa ekyali mu bbaasa n’akimuwa.\nBaakola endagaano Lukakamwa ng’asasula 22,900,000/- ne baawukana. Bwe waayitawo omwezi gumu Lukakamwa kwe kukubira Bamukunda ng’ayagala bagende e Mukono bakyuse ekyapa kidde mu mannya ge Bamukunda n’atandika okumubuzaabuza ekyaddako n’aggyako amasimu.\nLukakamwa agamba nti yeesitula n’agenda e Mukono mu ofiisi y’ebyettaka bagenda okukebera ekyapa nga kya kicupuli. Baali baagala kumukwata bamuggalire kwe kubalaga endagaano olwo ne bamuwa amagezi agenda aggulewo omusango ku poliisi kye yakola n’atandika okuyigga abaamubba.\nNamanda ng’ali ku poliisi yategeezezza nti waliwo mukwano gwe eyamuleetera abasajja bano ne bamwewolako ssente obukadde bubiri ne bamusingira ekyapa kyokka kyamutwalira ebbanga ddene okusasulwa n’abatiisa okubawaabira kwe kumuleetera ono eyamusasula n’abaddiza ekyapa kyabwe. Omusango guli ku fayiro SD:48/01/07/2015 ku poliisi ya Jinja Road we baggalidde Namanda.\nEnkeera ku Lwokutaano, Namanda yatwaliddwa mu kkooti e Nakawa n’avunaanibwa okufuna ssente mu lukujjukujju.\nMuliraanwa yandikomye wa mu nsonga z’amaka go\nAyiiridde mukazi we Asidi n'atwaliramu n'omwana


Bukedde Online - Abayizi abasoma ebyobulimi baweereddwa ebbaluwa\nAbayizi abasoma ebyobulimi baweereddwa ebbaluwa\nAbamu ku bayizi 75 abaafunye ebbaluwa oluvannyuma lw’okusoma eby’obulimi n’obulunzi nga bali n’abasomesa ne bazadde baabwe.\nABAYIZI 75 bafunye satifikeeti mu ttendekero ly’ebyobuimi n’obulunzi mu Makerere mu Yuniasite ezibakakasa nti bafunye obukugu mu masomo gano. Ku bano kwabaddeko abawala munaana nga batendekeddwa mu ttendekero lya African Institute for strategic animal resource services and development (AFRISA ) mu yunivasite e Makerere.\nSatifikeeti zino zaabakwasiddwa Dr. John David Kabasa nga y’akulira ettendekero lino agamba nti, amasomo gano gonna gagenderera kukendeeza bbula lya mirimu mu ggwanga.\nMu bano mulimi asomye ebyobulimi mu birime eby’enjawulo, okulunda ente, ebyennyanja, enjuki mu nkola ey’omulembe egifuula bizinensi n’osobola okwegobako obwavu.\nDr. Micheal Kansiime akulira pulogulaamu ezikolebwa ku ttendekero lino agamba nti, abayizi abaafunye ebbaluwa zino baasooka kusoma mu matendekero amalala ne bamaliriza ng’abamu baatikkirwa diguli n’abalala nga balina dipulooma ne satifikeeti mu masomo ag’enjawulo. “Tetusosola nga tusomesa abantu abakulu n’abato.\nAte omuyizi akyayinza okutandikira ku satifikeeti mu ttendekero lino n’agenda ng’ayongerako ne bamutikkira diguli mu byobulimi. “ Dr. Kansiime bw’agamba. Agamba nti, tubasomesa okutandikira ku myezi esatu mu satifikeeti ne diguli eri mu myaka ebbiri.\nRitah Asasira omu ku bayizi abaafunye ebbaluwa, yagambye nti, “namaliriza okusoma era ne nfuna omulimu kyokka nga ndaba ssente ze bansasula ntono ddala. Nasalawo okuddayo okusoma mu ttendekero lino nga nakuguka mu kulunda ebyennyanja n’okulabirira enjuki nga muno nfunyeemu ssente eziwerako.” Ayongerako nti, abayizi abalala bangi tebalina mirimu nga baginoonyezza negibula basobola okusoma eby’obulimi ne beegobako obwavu


Bukedde Online - Poliisi eggalidde Faaza lwa kujeemera biragiro bya Museveni eby'okuggala amasinzizo gonna\nPOLIISI esazeeko Faaza Kiibi ng'akulembeddemu mmisa mu Klezia y'ekigo ky'e Mpigi n'emukwata n'atwalibwa ku poliisi ng'awanyisiganya ebigamobo ne OC amukutte.\nPoliisi y'e Mpigi ekulembeddwamu agikulira Elias Twesigye esazeeko Klezia ya St Joseph Catholic Church e Mpigi n'ekwata bwanamukulu w'ekigo kino Fr. Deogratius Kiibi Kateregga lwa.kusomera mmisa mu Klezia ekikontana n'ekiragiro kya Pulezidenti.\nPoliisi okusalako Klezia eno kiddiridde okufuna amawulire nti mmisa egenda mu maaso era basanze Abakristu abatono abagibaddemu basembera kyokka bw'ebakonkonye ne bagaana okubaggulira olwo ne beebulungula ekigo kyonna.\nWano omu ku bakristu Susan Namazzi era nga yekansala wekitundu kino avudde mu mmisa neyegayirira OC Twesigye asonyiwe faaza kyokka bweyeremye nga amugamba okuggulawo namusaba amulinde amalirize mmisa nga amateeka ge diini bwegalagira olwo nebagumba ebweru ku nziggi zonna.\nNga mmisa ewedde Faaza Kiibi egenze ku geeti yekigo ewabadde abasirikale ne OC we Mpigi (Elias Twesigye) natandika okumubuuza ebibuuzo ebyokumukumu era nagaana abadde ku luggi okumuggulira.\nBasoose kuwanyisiganya bigambo nga Faaza Kiibi atisatiisa okukubira omuduumizi wa poliisi ow'oku ntikko era n'alabula poliisi okukomya okuyingiriranga ebifo bya Katonda kyokka oluvannyuma agonze n'aggulawo era OC oluyingidde n'amukwata kyokka nga bw'akuba essimu ez'okumukumu.\nFaaza Kiibi asoose kwewozaako nti Klezia ebadde nziggale okwewala abakrisitu abangi okwetaba mu mmisa era nti ababaddemu bonna bantu b’amukigo. Ayongeddeko nti abakristu ababiri abatali bamu kigo abetabye mu mmisa eno okuli Julius Ssengendo ne Barbra Nakiwala omu abadde asoma masomo omulala nga akwata mmisa ku Facebook live.\nAbakristu nga bakulembeddwamu Ssabakristu w'e Mpigi Seresitino Kaweesa bagenze ku poliisi okugezaako okweyimiriza Faaza Kiibi nga bagamba nti mmisa ebaddemu abantu batono nyo abatasukka bataano era ne bssaba poliisi okumusonyiwa.\nFaaza Kiibi nga atusiddwa ku poliisi akoze sitatimenti ku bibaddewo olwo nebamuyingiza mu offiisi ya OC mwatuuziddwa okulinda ekiddako.\nAkulira poliisi eno Elias Twesigye agambye nti Klezia n'amasinzizo gonna mu ggwanga byaggalwa ku kiragiro kya Pulezidenti Museveni okwewala okusasaanya ekirwadde kya COVID 19 era Faaza waakuggulwako omusango gw'okumenya etteeka lya Pulezidenti.


Bukedde Online - 'Poliisi ennyonnyole ekyattisa mutabani wange\n'Poliisi ennyonnyole ekyattisa mutabani wange\nObujulizi obuluma Nambooze ku gw'okukuma mu bantu omuliro bukyabuze\nAbalimi n'abalunzi babanguddwa bwe banaafu...\n‘Poliisi ennyonnyole ekyattisa mutabani wange\nKezekia Kayabula ng’alaga amawulire agaafulumira mu Bukedde ku kufa kwa mutabani we Mbirire (mu katono waggulu).\nTAATA w'omuserikale wa poliisi eyafiira mu mikono gy'amagye nga gamukunya ku bigambibwa nti yali ayazika omuzigu emmundu n'agikozesa mu bubbi asabye omuduumizi wa poliisi, Okoth Ochola okunnyonnyola enfa ye n'ekikoleddwa ku baamutta.\nGideon Mbirire nnamba 63516 eyali owa poliisi y'e Kabulengwa e Nansana okumpi n'e Kampala ye yafiira mu mikono gy'amagye oluvannyuma lw'omuzigu eyategeerwaako erya Ssemwogerere okukwatibwa n'amulumiriza nti y'abadde amwazika emmundu n'abba ne bagabana.\nKyokka taata w'omugenzi, Kezekia Kayabula, yagambye nti teyamatira na nfa ya mutabani we kuba bukyanga afa tafunanga kunnyonnyolwa lwaki yattibwa n'ekyakolebwa ku baamutta nga buli ofiisi gy'agendamu bamuzunza bamuzza eno n'eri.\nOkusinziira ku Bukedde wa March 23, omwafulumira amawulire gano, Ssemwogerere yasangibwa n'emmundu n'agamba nti abadde agiggya ku ‘afande' n'abba ne bagabana ssente. Omugenzi bwe yakwatibwa emmundu yasangibwamu amasasi ana (4) gokka era yali asula nayo awaka. Yatwalibwa ewa DISO w'e Kawempe nti oluvannyuma n'atwalibwa ku miritale poliisi e Kawempe ku ttaawo.\nOluvannyuma nti yafa n'atwalibwa kabangali nnamba UG2361C mu ggwanika e Mulago era sitetimenti eri ku poliisi eya Casuality e Mulaga eri ku nnamba SD/10/21/03/2019. Okuva olwo enfa y'omugenzi aba famire tebaagitegeera mu butongole.\nKayabula omutuuze w'e Kasubi zooni II yagambye nti yagenda mu kitongole ekikwasisa poliisi empisa n'ayogera ne afande Nicholas Niwagaba eyamugamba ensonga azitwale ku poliisi e Kawempe. Yagambye nti yagenda ku poliisi e Kawempe n'aggulawo omusango gw'obutemu ku fayiro nnamba Def.001/2019 era emwezi mulamba talaba kigenda mu maaso. Yagambye nti omusawo wa poliisi yagamba okumubuulira ekituufu ku nfa y'omugenzi kyokka nti yamukubira essimu yaggyako nzigye.\nYagambye nti omugenzi yaleka abaana babiri n'omukazi. Yasabye abakulira poliisi okunnyonnyola ekyattisa mutabani we nga tatwaliddwa mu kkooti ng'ate mukozi wa gavumenti nga bo. Omwogezi wa poliisi, Fred Enanga n'omumyuka we, Patrick Onyango Bukedde yagezezzaako okubafuna ku ssimu okubaako kye boogera kyokka ne kitasoboka.\nAbâ€™Owino batabuse olwa kazambi abakulukutiramu\nKCCA emenye omwala e Kyambogo\nOMWALA GW'E NAKIVUBO: Abagusuulamu kasasiro baleetedde Bannakampala ebizibu kamaala


Katikkiro aggumizza nti wakusigala ng'asaka...\nLt. Col. Edith Nakalema alaze ebitongole...\nMu bbanga ettono asobodde okukendeera kkiro 30 bw’avudde ku kkiro 106 z’abadde azitowa n’asigaza 76 zokka.\nBino bye bimu ku biri mu bbaluwa pulezidenti gye yawandiikidde Bannayuganda be yayise Bazzukulu be eyabaddeko ennaku z’omwezi December 2, 2019.\nOkwekozza yakikoze yekka oluvannyuma lw’okumatizibwa abasawo ku kabi akali mu kubeera n’amasavu agayitiridde mu mubiri.\n“Waliwo ababadde balowooza nti ntunula ng’omukoowu. Siri mukoowu wadde kuba okukogga nakikoze mu bugenderevu nga neggyako amasavu kuba abasawo baali tebambuulidde kabi akali mu kubeera n’amasavu amangi mu mubiri,” Museveni bwe yagambye.\nYasuubizza nga bw’anaatera okutandika kaweefube w’okusomesa Bannayuganda akabi akali mu mugejjo basobole okubeera abalamu obulungi.\nMu kiwandiiko kye kimu yayongedde okwogera ku kaweefube w’okumalawo obumenyi bw’amateeka, era aliko ebiragiro by’awadde poliisi omuli;\nEkifo awatuukira abantu ku buli poliisi kulina okubeerako omuserikale atavaawo ekiseera kyonna. Abantu bwe babeera bafunye obuzibu ono gwe balina okutuukirira ne basobola okuyambibwa mu bwangu ng’ategeeza bakama be bekikwatako ne basobola okugonjoola ekizibu ekiba kiguddewo.\nAbaserikale ba poliisi balina okukimanya nti balina okukola essaawa 24 olunaku ekiseera kyonna nga bakuuma abantu n’ebyabwe mu bitundu bye bavunaanyizibwako.\nNga beeyambisa leediyo z’omu bitundu, abantu balina okumanyisibwa ennamba z’essimu eza poliisi ebali okumpi ze balina okukubako nga waguddewo obuzibu.\nPulezidenti era yasuubizza okuleeta tekinogiya agenda okuteekebwa mu buli kidduka ne piki piki era mu kiseera kino abamenyi b’amateeka bali mu buzibu okuli n’abaserikale ababikkirira ebikolwa ebikyamu. Bangi bagenda kukwatibwa, bavunaanibwe awamu n’okugobwa ku mirimu.\nObubaka bwa Pulezidenti yabuweerezza ku mikutu gi mugattabantu gyamanyi nti bazzukulu be tebavaako n’abajjukiza nti ye mwoyo gwa ggwanga.\nYajjukizza bazzukulu be abazze bamulumba olw’okwekubya ebifaananyi ng’ali n’ente ze , n’ategeeza nti kino akikola okulaga abaagala okuyiga nga basinziira ku by’okulabirako . Yatandika okulunda ente mu 1954 ku myaka mwenda gyokka.\nYajjukizza abavubuka nga bwe batalina kulowooza nti bonna balina kukola mirimu gya Gavumenti n’ategeeza nti abaana be bonna ng’oggyeeko Muhoozi tewali yali akoze mulimu gwa Gavumenti.\nAmakubo agakoleddwa Gavumenti yageenyumirizzaamu nnyo ng’agayambye okutumbula enkulaakulana kuba kati omuntu asobola okutambuza ebyamaguzi okubituusa mu butale mu bwangu.


Bukedde Online - Museveni awadde ekiragiro ekikambwe ku bagoba abantu ku ttaka!\nEnsonga z'omuyimbi Ssegawa ez'okunoonya omukazi...\nSpice Diana omwaka 2018 tegumusaze\nOmulamuzi Bamugemereire ng’aliko ensonga z’afalaasira Museveni, wakati ye Kibuule.\nPULEZIDENTI Museveni ayanukudde omulanga gw’abeebibanja abasoba mu 300 abasengulwa ku ttaka ku biragiro by’omugagga Dick Banoba n’alagira obutaddamu kusengula muntu n’omu.\nBano batuuze e Kirangira mu ggombolola y’e Nama mu disitulikiti y’e Mukono nga Pulezidenti yabasisinkanye ku Lwokuna n’aleka ng’abazzizzaamu ku ssuubi. Museveni yalagidde aduumira poliisi y’e Mukono, Rogers Sseguya n’aduumira poliisi mu Kampala Metropolitan East, Michael Musani obutaddamu kukkiriza batuuze kusengulwa. “Ne bwe wa banga waliwo ekiragiro kya kkooti ekiragira okusengula abantu, empapula muzinsindikirenga,” Museveni bwe yalagidde.\nKu ky’abatuuze abaasengulwa edda abaamubuuzizza oba nabo kati kye kiseera badde mu bibanja byabwe balime emmere n’okuzzaawo amayumba gaabwe, Museveni yabalabudde nti ekyo basooke bakimulekere asooke akyekenneenye. “Ssaagala kugatta buvuyo ku buvuyo, njagala nsooke nneekenneenye engeri gye mwasengulwa ndabe oba yali mu mateeka oba nedda olwo ndabe eky’okukikolera.\nMu kiseera ekituufu nja kulaba engeri gye mukomawo mu bibanja byammwe mu ngeri ennambulukufu ng’eri mu mateeka,” Pulezidenti bwe yabategeezezza. Yabageredde olugero olugamba nti “Ekitatta Muyima, tekimumalaako nte ze.” N’abasuubiza nti kasita Katonda akyabakuumye, ssaawa yonna ensonga zaabwe zijja kutereera. Abatuuze baamutegeezezza nti tebalina kyakulya, n’abasuubiza okubaweereza akawunga n’ebijanjaalo.\nMuseveni yabalambululidde abantu abalina okubeera ku ttaka ng’abeebibanja ng’amateeka gabakuuma omuli; omuntu yenna nnannyini ttaka gwe yakkiriza okulibeerako mu myaka egy’edda. Omulala y’oyo eyeesenza ku ttaka ng’omwaka gwa1983 tegunnatuuka ssaako abadde ku kibanja emyaka 12 nga nnannyini ttaka tamugobyeko nti etteeka limuwa enkizo obutamala gagobwa ku ttaka nga bwe kibadde kitera okubeerawo.\nMuseveni yakukkulumidde abalamuzi be yagambye nti basusse okugobaganya abeebibanja nga bawa ebiragiro ebibagoba sso ne poliisi nayo n’etakola kwekenneenya n’emala gawa bukuumi abasengula abantu. “Eky’ennaku abalamuzi n’aba poliisi abaviirako okutulugunya abantu bange ate nze mbalonda.\nAte nno abantu bange abeebibanja be bannonda, noolwekyo siyinza kubavaamu nnina okulaba nga mbakuuma nga tebafunye kutaataaganyizibwa,” bwe yannyonnyodde. Abatuuze baalinze Pulezidenti watali kuseguka okuva ku ssaawa 4:00 ez’oku makya ze yabadde abasuubiza okutuukirako mu Kirangira kyokka nga yatuuseeyo nga zigenda kuwera emu ey’ekiro.\nMuzeeyi Hosea Ssonko 84 ye yasoose okwogera n’alaga okunnyolwa olw’engeri omugagga Banoba gy’azze abalisaamu akakanja okumala emyaka 40. Ssonko yagambye nti ettaka kwe bali lyali lya Ham Mukasa nga yaliwaako Omuyindi liizi kyokka bwe yali enaatera okuggwaako olwo eyali Pulezidenti mu kadde ako Idi Amin n’abagoba mu ggwanga, ng’awo Banoba ayakoleranga mu kkampuni y’Omuyindi oyo we yafunira omukisa n’agwa ku biwandiiko by’ettaka lino n’akozesa olukujjukujju n’alyezza.\n“Banoba bwe yatweyanjulira nti ye nnannyini ttaka, twasalawo okugenda ewuwe ne tumweyanjulira ng’abeebibanja nga tututte n’obusuulu. Ebyembi yatugamba nti yali mugagga ng’ensimbi akyalya na ku za jjajjaawe.\nYatulagira ezaffe ez’obusuulu ze twali tumutwalidde tuzitereke lw’alijja ewaffe tulizinywamu omwenge,” Banoba bwe yategeezezza. Omulamuzi Catherine Bamugemereire n’ab’akakiiko ke bonna, minisita omubeezi ow’ebyettaka, Persis Namuganza, omubaka wa Palamenti owa Mukono North Ronald Kibuule n’abakulembeze abalala.\nBamugemereire yategeezezza nti bakyekenneenya ensonga z’ettaka lino n’okulaba oba ekiragiro ekyabasengula kyali mu mateeka ng’okunoonyereza bwe kunaggwa bajja kuvaayo ne lipoota eraga bye baliba bazudde.\nMinisita Namuganza yalabudde abakozi ba Gavumenti omuli abapoliisi, abalamuzi, RDC n’abalala abagufudde omugano okumala gadibaga nsonga eziruma abantu olw’omusimbi ogubavujjirirwa abagagga n’agamba nti ssinga tebeddako emirimu gituuse okubafa\nBamugemereire ne Maj. Nakalema bagumizza abaagobwa ku ttaka e Mukono


Ambasada Deborah Malac\nYagasseeko nti, kikulu Bannayuganda okutuula ne bakuba ppulaani ku by'okukyusa obuyinza mu ddembe nga bali wamu.\nYategeezezza nti ekya Uganda okubeera ng'esingamu baana bato n'abavubuka, kyongera okussa akazito ku nsi ng'eno kubanga abantu abakulu be basinga obutono ate nga be bali mu buyinza ekitegeeza nti ebisalibwawo bikolebwa bakulu ng'ate abato be bisinga okukwatibwako. Ku ky'okulonda kwa 2021, Deborah yagambye nti kikulu okubeera okw'amazima n'obwenkanya.\nYagasseeko nti buli muntu k'abeere ali mu Gavumenti oba abagiwabula beetaaga okukuuma emirembe.\nKwe kujjukiza abavuganya Gavumenti, eddembe ly'okweyogerera lye basaba, eddembe ly'okukuhhana n'eddembe eddala lyonna lye basaba okunoonya obulungi akalulu bwe baba baliweereddwa kyetaagisa okulikozesa obulungi nga tebatabangudde mirembe egiriwo kubanga nabo bagyetaaga.\nYayiseeyise mu Gavumenti ya Amerika n'ebitongole by'Amerika bye biyambye Uganda mu myaka ena gy'amaze mu ntebe omuli; okusomesa abaana nga babawa ebyetaago naddala aba Pulayimale.\nYagambye nti batadde ssente nnyingi mu kulwanyisa obuwuka okuli aka Ebola ne Siriimu, omusujja gw'ensiri, abakyala abazaala n'ebirala.\nYagasseeko nti Amerika ekoze nnyo okukuuma emirembe mu kitundu ky'Obuvanjuba bwa Afrika ng'eyita mu kuwagira amagye ga Uganda okugenda mu mawanga agataliimu bukulembeze bulungi nga Somalia ne Central African Republic.\nYayogedde ku by'enkulaakulana Amerika by'eyambye Uganda omuli okusomesa ku by'okusima amafuta, okuzimba payipu egenda okugatwala e Tanzania okugalongosa n'ebintu ebirala ne yeeyama okugenda mu maaso nga kino kikolebwa.\nYawadde eky'okulabirako nti oluvannyuma lw'okuggyibwako kwa Idi Amin Dada mu buyinza mu 1979, waaliwo okukyusa ba Pulezidenti bana okwali Polof. Yusuf Lule, Godfrey Binaisa, Paul Muwonga n'okuyingirawo kwa Dr. Milton Obote kyokka nga tekwalimu bya kuyiwa musaayi.\n"Kino kitegeeza nti Bapulezidenti basobola okukyusa nga tewali lutalo mu Uganda.'' Bwe yagambye n'agattako nti Malac by'ayogera tebiriimu nnyo ggumba.\nKu bigambibwa nti abali mu Gavumenti bakulu ng'ate ba lubatu nga bano be basalirawo abato abasinga obungi mu ggwanga (abaana n'abavubuka), Bantaliza yasoomoozezza Malac annyonnyole oba mu Amerika teri bavubuka.\n‘'Trump (akulembera Amerika) muvubuka?. Ndaba naye mukadde.\nYe tasalirawo bavubuka?'' Bwe yabuuzizza. Ng'akozesa olugero lw'Ekiganda olugamba nti ‘'eriiso ly'omukulu'', Bantaliza yagambye nti mu Afrika kyabulijjo abakulu okusalirawo abavubuka n'agamba nti ne mu maka taata asigala asalirawo abaana ne bw'aba akuze.\nYasabye Abazungu okuleka Uganda yeesalirewo nga bw'eyagala. N'agamba nti eby'okusomesa demokulase bye bayimbirira ebimu tebikola kuba amawanga nga Libya gye bagezezzaako okumutwa tegalina kye gafunyeemu.\nOmudinka asuddewo omuyimbi Evelyn Lagu\nObukodyo abatemu bwebaakozesa nga baakamala okutta Kaweesi\nKimbowa eyavuga abatta Kaweesi abadde akyusakyusa ebyambalo bya Poliisi


Bukedde Online - Israel etenderezza Museveni olw'okubatabaganya\nEGGWANGA lya Israel litenderezza Pulezidenti Museveni olw’okuba omusaale mu kubatabaganya ne Sudan bwe baludde nga tebalima kambugu. Obutakkaanya bw’amawanga gombi bwabalukawo nga buva ku nkaayana ku bwannannyini bw’ebitundu bya West Bank n’oluwannanda lw’e Gaza ebikaayanirwa Palastine ne Israel.\nEGGWANGA lya Israel litenderezza Pulezidenti Museveni olw'okuba omusaale mu kubatabaganya ne Sudan bwe baludde nga tebalima kambugu. Obutakkaanya bw'amawanga gombi bwabalukawo nga buva ku nkaayana ku bwannannyini bw'ebitundu bya West Bank n'oluwannanda lw'e Gaza ebikaayanirwa Palastine ne Israel.\nOmubaka wa Israel mu Uganda, Joseph Oded yasinzidde ku kkanisa ya Miracle Centre ey'omusumba Robert Kayanja n'agamba nti Museveni yakola kinene mu kutabaganya abakulembeze b'amawanga gombi.\n"Ssinga teyali Pulezidenti Museveni eyatuuza Katikkiro Benjamin Netanyahu n'omukulembeze wa Sudan, Gen. Abdel-Fattah Burhan mu February w'omwaka guno tewandibadde kya maanyi kikolebwa" Oded bwe yagambye.\nN'agattako nti Museveni bamumanyi ng'omuntu ayagala emirembe, akkiririza mu Bayibuli era mukwano gwa Israel owannamaddala.\nPasita Kayanja yasiimye enkolagana eyatuukiddwaako ne Sudan n'agamba nti bino bye bimu ku by'aludde ng'asabira ensi yonna esobole okubaamu emirembe n'okutabagana.\nObed bwe yabuuziddwa oba nga waliwo entegeka z'okuggulawo ekitebe kya Israel mu Uganda, yagambye nti akyagala nnyo n'okulaba nga ne Uganda eggulawo ekitebe ewaabwe.\nNetanyahu bwe yakyala mu Uganda mu February yasaba Museveni aggulewo ekitebe mu Jerusalem ekya Israel ennyonyi zisobole okubuuka obutereevu nga ziva mu Uganda nga zigendayo n'okudda.\nMu kwanukula, Museveni yasuubiza nga bwe bajja okukitunulamu balabe oba ng'ekitebe basobola okukiteeka mu kitundu kya Jerusalem ekitaliiko kukaayanirwa.\nMu kiseera kino Uganda terina kitebe kya Israel. Omubaka waabwe atuula e Kenya y'atwala amawanga g'omuliraano okuli; Uganda, Tanzania, Malawi ne Seychelles.\nIsrael egamba nti ekibuga kya Jerusalem kyonna be bakivunaanyizibwako, kyokka nga Palastine egamba nti obuvanjuba bw'ekibuga kino bwabwe.\nVilla etadde abazannyi be yakaliga\nBamukubye akatayimbwa ne bakuulita ne Pikipiki\nOluyimba lutabudde Shebah, Ziza Bafana ne Lil Pazo


Bukedde Online - Ekivvulu kya Toto Festival kikomeddewo mu Ggiya\nAbantu beemulugunya ku bukambwe UMEME bw’ekozesa mu bikwekweto...\nEkivvulu kya Toto Festival kikomeddewo mu Ggiya\nMuseveni asisinkanye abagenda okuzimba eddongooserezo...\nDP etaamye ku bya 'Togikwatako': Etaddewo...\nBa Kitunze ba Vision nga bali wamu ne bakutunzi okuva mu makampuni ag'enjawulo abatadde ssente mu kivvulu kya Toto Festival\nEKIVVULU ky’abaana ekimalako omwaka ekya ‘Toto kids’ festival’ kikomyewo na maanyi.\nKino ky’ekivvulu okusinziira ku Jovita Ajuna avunaanyizibwa ku katabo ka Toto magazine akafulumira mu lupapula lwa New Vision buli Lwakusatu, ekitegekebwa kkampuni ya Vision Group okusanyusa abaana ng’omwaka guggwako, okubakulisa okusoma n’okubaagaliza omwaka omupya.\nGuno gugenda kuba mulundi gw'akusatu ng’ekibbiitu kino kitegekebwa ng’ekyasooka kyaliwo mwaka guwedde mu kisaawe kya Lugogo Rugby club Ssaako e Mbarara wonna ng’abazadde baatwalayo abaana mu bungi.\nEyo y’ensonga okusinziira ku Joweria Nabuuma avunaanyizibwa ku bivvulu ebitegekebwa Vision Group etwala ne Bukedde famire gye yawadde lwaki ebikujjuko bino butwaliddwa mu kisaawe e Nambole ku mulundi guno awanaasobola okubeera abantu abangi ate ng’okuyingira 10,000/- zokka buli mwana.\nMu lukiiko lw’abamawulire olutudde ku Pike house ku kitebe kya Vision Group olwalero akulira bakitunzi ba kkampuni eno, Susan Nsibirwa yebazizza amakampuni agayambyeko okuggusa ensonga y’abaana eno omuli;\nJude color solutions eyakiikiriddwa Henry Zzimbe kitunzi waayo agambye nti bagenda kugabira abaana amacupa agabeeramu amazzi (water bottles), obutambaala, abaana bajja kukubwa ebifaananyi bissibwe ku bikopo byabwe oba amasowaani ku bwereere n’ebirala.\nMovit ekiikiriddwa Robert Kitenda Ggoobi omwogezi waayo agambye nti, bagenda kujja ne Baby Junior omwana akuba akalango akamanyiddwa ennyo nga Baby Njunya baana banne bamulabeko.\nSoda wa Mirinda eyakiikiriddwa Tracy Kakuru maneja avunaanyizibwa ku bikwatagana ne soda oyo (brand manager).\nJesa milk ekiikiriddwa Viola Namisango kitunzi waayo eyagambye nti bagenda kujja n’omuvuzi wa pikipiki z’empaka abaana gwe banyumirwa gwe bayita Isabella Brick, Rema Namakula gwe bagenda okukuba ebifaananyi n’abaana ab’enjawulo, bagenda kubasiiga feesi ku bwereere n’ebirala.\nPost Bank ekiikiriddwa Jacky Kwesiga kitunzi waayo agambye nti bagenda kusomesa abaana ku ntereka ya ssente baabawe n’omukisa okuyingira mu kyuma ekigaba ssente ab’omukisa bayoole ze basobodde.\nOmukolo gubaddeko n’abaana babiri abaakiikiridde bannaabwe ng’omu ye Mary Grace Banona owa Kampala international school ne Katuura Philip Musozi owa Kabojja junior school.\nJoweria agambye nti emiryango gya kuggulwawo ssaawa bbiri ez’emisana ekibbiitu kitandike ku ssaawa nnya kiggwe 12 ez’akawungeezi.\nAsabye abaana babakeeze kubanga emizannyo mingi ku mulundi guno n’agattako nti eby’okwerinda birungi ate nga buli mwana anaayingira wakuweebwa akakonge akasibwa ku mukono gwe nga kuliko nnamba ya simu y’omzuddewe ne bw’abeera abuze nga basobola okugikubako.\n‘Toto kids’ festival’\nOmusajja y'etugidde mu kiyigo n'afa!\nBaganda ba Mulindwa Muwonge bakkirizza eby’okuziikula omugenzi\nAbawala b’e Nansana 2 baﬁ iridde...\nJUSTINE Namigadde 32 yalekawo abaana be n’agenda mu ggwanga lya Saudi Arabia okukola emirimu gya waka ng’asuubira...


Bukedde Online - Abaana b'omugenzi Yasin Kawuma batwaliddwa ku musaayi\nBANNAMWANDU b’eyali ddereeva wa Bobi Wine, Yasin Kawuma bawanyisiganyizza ebisongovu ne ssezaala waabwe Salamat Ssebabi oluvannyuma lw’okubasaba okutwala abaana mu ddwaaliro okubakebera omusaayi.\nNansubuga (ku kkono), Alice Mwesigwa ne Nakigudde bannamwandu ba Yasin.\nKino kyaddiridde Ssebabi okuwandiikira bannamwandu ng’abategeeza nga bwe balina okumutwalira abaana abatwale ku musaayi okukasa oba nga be bateekeddwa okufuna ku ssente obukadde 20 ezaava ewa Pulezidenti Museveni.\nEggulo bannamwandu mukaaga baasisinkanye ssezaala waabwe mu maka ga mutabani we, omugenzi Numan Ssebabi e Lusanja mu kabuga k’e Kasangati mu Wakiso.\nSsebabi yabuuzizza omu ku Bannamwandu, Aidah Nakitende yagambye nti, lwaki omwana omu teyamuleese kumukebera musaayi n’amutegeeza nga bwe yagenze okukola ebibuuzo bya P7 era wano Ssebabi kwe kutabuka kuba teri bibuuzo bya P7 bye bakolayo kati, kwe kumulangira obwenzi obwamwagaza Yasin ne muganda we Numan Ssebabi.\nWano Nakitende we yaviiridde mu mbeera n’alangira ssezaala we okuganza mulamu we n’okwerangira obuyisa obukyamu.\nOno era yalangidde ssezaala we nti anoonya w’akuulira ssente za bamulekwa kwe kusooka okwekwasa n’okuteekawo obusongasonga mbu alina kusooka kwekenneenya baana gy’oli ye yababazaalamu!\nSsebabi bwe yalabye Nakitende atabuse kwe kumuwa obukadde bubiri nga zino yazikwasizza muzzukulu we Shafik Kayongo n’awa ne Jamil Ssekamatte azaalibwa Robinah Nakiyaga n’abalagira obutaddamu kumusala mu maaso mbu baagala buyambi.\nYe Annet Nansubuga yalangidde ssezaala we okusosola mu baana b’omugenzi mu kubatwala okubakebeza omusaayi kye yagambye nti akikoze mu mbeera ya kiyaaye era yandikebedde bonna.\nOluvannyuma lw’okuwanyisiganya ebigambo, muganda w’omugenzi, Ismail Ssebabi yabakkakkanyizza era Nansubuga ne Nakigudde nga bali wamu ne ssezaala waabwe ne batwala abaana ku ddwaaliro lya Little Oak Biotech ku kizimbe kya Ham Shopping Mall e Makerere okubakebera omusaayi.\nBannamwandu mukaaga be baalabiseeko okwabadde Alice Mwesigwa nnamwandu omukulu, Aidah Nakitende, Beatrice Nakigudde, Annet Nansubuga, Robina Nakiyaga ne Barbara Nassiwa. Ku baana 10 baakebeddeko babiri.\nSsaabalabirizi Kazimba yennyamidde olwa bannamawulire abatulugunyizibwa


Ssekabaka Namugala: Yalekulira Namulondo – Uganda Today\nWUUNO SSEKABAKA WA BUGANDA EYALEKULIRA – NAMULONDO N’AGIWA MUTOOWE.\nSsekabaka Namugala Kagali yali mutabani w’omulangira Golooba Musanje n’omuzaana Nabunnya Naluggwa ow’endiga. Namugala yalya Obuganda mu 1741 oluvanyuma lwa mugandawe Mwanga asooka okubulira mukibira.\nAmangu ddala nga y’akatuula ku Namulondo, yafunirawo obutakkaanya ne mutoowe omulangira Kyabaggu Kabinuli. Olwaali olwo munange Kabaka ng’alwaala ekiimbe, Bwatyo mukusamba ensiko, yafuna omuganga eyamulaggula nga Mutoowe Kyabaggu bweyali amuloga.\nKabaka yagaana okukkiriza nti omwana wa nnyina ne kitaawe asobola okumutuusa ku kino. Bwatyo bweyadda mu lubiri lwe e Kitala, yatumya mutoowe ajje amulambule kuba obulwadde bwaali bumubala embiriizi.\nEnyumba Muzibu Azaalampanga, omuterekebwa ba Ssekabaka ba Buganda abazaaye, eri kumutendera gwa nsi yonna ogwebijjukizo n’ebyafaayo bw’obungwa (International Heritage). Enyumba eno esangibwa e Kasubi mu Kampala, erimu ba Ssekabaka okuva ku Muteesa 1\nMutoowe bweyatuuka, Kabaka yamusaba amuyambe amulumike. Okumulumika bwekwaggwa, Kabaka kyeyava amubuuza;\n‘Owange omwana wa nnyabo, lwaki onzita? Empulubujju zimpitako wano nga bwoosiiba ku baganga mbu onoonya kunzita. Nze ssaagala kukulwaana lwa Namulondo, yensonga lwaki nkuyise njikukwaase mu butongole’\nKabaka yakwaata ebbali n’abaako byajjyayo nayogera nti;\n‘Ebyaffe biibyo, Obuganda mbukuwadde. Waangaala ayi Ssebo Kabaka waffe Kyabaggu. Obadde mulangira kati gwe Kabaka, newankubadde ba Kabaka abalala bonna bazzenga basikira obwakabaka nga Kabaka abaddeko azaaye, ggwe ogenda kufuga nga Kabaka abaddeko akyaatemya. Ogwo nno gweemuweendo gwolina okusasula’.\nBwatyo Kabaka Namugala n’alekulira mu 1750, Namulondo n’agiwa mutoowe Kyabaggu. Kigambibwa nti olwaata obuganda, Namugala yageenda amakanda n’agaasimba ku kyaalo Bulamazzi mu Bujjuuko e Mpigi mu Mawokota.\nAb’ebyafaayo bagamba nti Ssekabaka Namugala yamera ebbango nga yakalya Buganda nga kyekyamulowozesa nti mutoowe yali amuloga. Embeera eno yamweraliikirizanga nyo nga y’ensonga lwaki yatandika okwekatankiranga omulangira ssegamwenge paka kejjenge.\nKu nkomerero Ssekabaka Namuggala yazaawa bweyagwa ekigo ng’atambula ku kasozi k’e Nalubugo. Awo nno yajjibwamu akaba n’ekatwaalibwa e Muyomba mu Busiro ate enjole yyo n’etwalibwa e Merera.


Bukedde Online - Machar wa South Sudan akwatiddwa Coronavirus\nKCCA etadde obukwakkulizo ku ttakisi ne bo...\nMachar (ku kkono) ng’abuuza mu ngeri y’okwetangira obulwadde bwa Corona.\nGAVUMENTI ya South Sudan eguddemu akasattiro, Omumyuka wa Pulezidenti ne Minisita w'Ebyokwerinda n'abakungu abalala bwe bakwatiddwa obulwadde bwa Corona obwakatta abantu 7 mu ggwanga eryo.\nAbakwatiddwa ye; Omumyuka asooka, Dr. Riek Machar, Minisita w'ebyokwerinda Angelina Teny ng'ono mukyala wa Machar wamu n'abakuumi baabwe n'abakozi ab'omu ofiisi zaabwe. Dr. Machar yalabiseeko ku ttivvi y'eggwanga n'akakasa bannansi ba South Sudan nti baamukebede ng'alina obulwadde era agenda kuggalira awamu wiiki bbiri ng'abasawo bwe bamwekenneenya kubanga tali mu mbeera emwetaagisa okugenda mu ddwaaliro.\nSouth Sudan we bwatuukidde eggulo nga yaakafuna abantu abakwatiddwa obulwadde buno 347 nga yaakafiirwa abantu 6 ate abantu bana bokka be baakawona obulwadde. Dr. Machar abadde mmemba ku kakiiko akalwanyisa Coronavirus okutuusa wiiki ewedde Pulezidenti Salvar Kiir lwe yakyusizza abakabaddeko era ku be yaggyEeko ne Machar mwe yagendedde.\nTRUMP ALI KU DDAGALA Pulezidenti wa Amerika, Donald Trump awuniiriza ensi bw'ategeezezza nti amaze ebbanga ng'amira eddagala erya ‘Hydroxychloroquine', ly'alumiriza nti liwonya Coronavirus, kyokka ng'abasawo baliwa balwadde ba musujja gw'ensi.\nTrump yagambye nti talaba nga ddagala ddungi nga Hydroxychloroquine era ajja kusigala ng'alimira kubanga limukoledde eby'amagero kyokka yalumbiddwa bannabyabufuzi nti asusse okubalaatira ku nsonga z'obulwadde n'atuuka n'okumira eddagala nga tewali bukakafu bwonna nti mulwadde.\nSipiika wa Palamenti ento, Nancy Pelosi yagugumbudde Trump nti alabika aliko n'ekikyamu ku mutwe okuddira eddagala ly'omusujja n'alimira ng'ebitongole ebyobulamu byonna mu Amerika lyalabula dda abantu ku ddagala eryo okulimira.\nGye buvuddeko, Trump yalangirira nti abawabuzi be mu by'obulamu baamukakasizza nti ‘Hydroxychloroquine', akola bulungi mu kulwanyisa akawuka aka Coronavirus era abantu basaanye okumweyunira. Kyokka ebitongole by'obulamu n'ebibiina by'abasawo baamugugumbula nti alelembuka bulelembusi na bigambo by'atalinaako bukakafu.\nBatendese abanaasomesa ku siriimu


Gula Bitcoin (BTC) ne PayPal Mangu | Paxful\nGula Bitcoin (BTC) ne PayPal\nEngeri y`okugula Bitcoin ne PayPal\nPayPal gwe gumu ku muyungiro gw`okusindika ssente ku mutimbagano omukulu ennyo mu nsi ogukola ng`engeri endala mu kifo kya ceeke n`okulagiriza ssente. Gukola ng`engeri ennyangu era eyanguwa okusindika n`okufuna ssente mu nsi yonna, n`okukozesebwa mu kusasulirako akadde konna, awantu wonna.\nOkugula Bitcoin ne PayPal mbagirawo kati kisoboka ku katale ka Paxful aka muntu-ku-muntu. Osobola okuzuula ebivuganyo ebiwerako ebikkiriza PayPal ng`engeri y`okusasula mu kibanja kyaffe. Bw`oba tozudde kivuganyo kigwanidde, osobola bulijjo okweteerawo ekivuganyo ekikyo ku bubwo okusikiriza abakozesa abaagala okusuubula BTC nga bakozesa PayPal.\nKu lw`obusuubuzi obwesigika, abatunzi abamu bayinza okwetaaaga emitendera egy`ennyongereza okusobola okukakasa ebyogera ku be basuubulagana nabo. Emitendera gino giyinza okukusaba okuwaayo ebiwandiiko ebimu nga kkaadi y`Endagamuntu, ebifaananyi bye weekubye, ne/oba ebifaananyi bya sikuliini. Kino kikendeeza ku bulabe bw`obukumpanya mu kusasula n`enkozesa ya akaawunti za PayPal ezitakkirizibwa, ekintu ekifuula Paxful akatale akasinga okwesigika.\nObukalu n`obukwakkulizo bw`ekivuganyo buyinza okwawukanamu katono okuva ku kivuganyo ekimu okudda ku kirala, n`olwekyo, kakasa nti osoma era okkiriziganya n`ebyetaago by`omutunzi nga tonnatandika busuubuuzi. Osobola okukozesa akabaziso kaffe aka Bitcoin ak`oku mutimbagano okumanya omuwendo gwa BTC gw`oyinza okugula mu muwendo gwa ssente z`olina mu kika kya ssente kye wettanira. Okumanya ebisingawo, era osobola okulabaviidiyo yaffe ekulambululira engeri y`okugulamu Bitcoin ku Paxful ne Paypal.\nWano ku Paxful, tuluubirira okukugondeza mu ngeri y`okuvungisa ssente zo eza PayPal okufunamu Bitcoin ng`okozesa akatale kaffe aka muntu-ku-muntu akeesigika era akangu okukozesa. Noonya ddiiru ekusingira leero.


Ebiwandiiko bya Bayibul Ebyasooka—Ebikwata ku Bayibuli by’Osaanidde Okumanya\nBISOME MU Afrikaans Albanian Amharic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cakchiquel (Western) Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Haitian Creole Hausa Hebrew Hiligaynon Hmong (White) Hungarian Iban Icelandic Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Maltese Mam Mambwe-Lungu Mauritian Creole Maya Mazatec (Huautla) Mbunda Mizo Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngangela Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Saramaccan Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tatar Tetun Dili Thai Tigrinya Tiv Tojolabal Tok Pisin Tshiluba Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Venda Vietnamese Wallisian Wayuunaiki Xhosa Yoruba Zande Zulu\nBayibuli ya njawulo nnyo ku bitabo ebirala eby’eddiini. Tewali kitabo kirala abantu kye bamaze ebbanga eddene ennyo nga bakkiririzaamu okusinga Bayibuli. Ku luuyi olulala, tewali kitabo bantu kye bawakanyizza kusinga Bayibuli.\nNg’ekyokulabirako, abeekenneenya abamu babuusabuusa obanga Bayibuli ze tulina kati zirimu ebyo byennyini ebyali mu biwandiiko bya Bayibuli ebyasookera ddala. Profesa omu ow’eby’eddiini yagamba nti: “Tetuli bakakafu obanga tusobodde okuzzaawo ebyawandiikibwa nga bwe byali mu kusooka. Ebiwandiiko bye tulina birimu ensobi nnyingi, era ebisinga obungi ku byo byakoppololwa luvannyuma nnyo era bya njawulo nnyo ku byasooka.”\nAbamu babuusabuusa ebyo ebiri mu Bayibuli olw’ebyo bye baayigirizibwa okuva mu buto. Ng’ekyokulabirako, Faizal yagambibwa ab’ewaabwe abataali Bakristaayo nti Bayibuli kitabo kitukuvu naye abantu baagikyusa. Faizal agamba nti: “N’olw’ensonga eyo, saayagalanga bantu kumbuulira bikwata ku Bayibuli, era nnalowoozanga nti si ntuufu kubanga nnagambibwa nti abantu baagikyusa!”\nNaye kikulu okumanya obanga abantu baakyusa Bayibuli oba tebaagikyusa? Lowooza ku bibuuzo bino: Oyinza okwesiga ebisuubizo ebiri mu Bayibuli bw’oba tokakasa nti ebisuubizo ebyo byali mu biwandiiko bya Bayibuli ebyasookera ddala? (Abaruumi 15:4) Osobola okukolera ku magezi agali mu Bayibuli okusalawo ku nsonga enkulu mu bulamu gamba nga ku bikwata ku kwesanyusaamu, ku maka, oba ku by’okusinza, bwe kiba nti Bayibuli eziriwo leero si ntuufu?\nWadde ng’ebitabo bya Bayibuli ebyasookera ddala okuwandiikibwa tebikyaliwo, ebitabo ebyo byakoppololwa era kopi z’ebitabo ebyo ez’edda ennyo zikyaliwo. Kyasoboka kitya ebiwandiiko bya Bayibuli ebyo obutavunda n’obutasaanyizibwawo, era kyasoboka kitya abantu obutakyusa bubaka obubirimu? Okuba nti ebiwandiiko ebyo bikyaliwo kiyinza kitya okukuyamba okukakasa nti Bayibuli eziriwo kati ntuufu? Soma ebitundu ebiddako ofune eby’okuddamu mu bibuuzo ebyo.